22642 | 2011-05-28 07:13\nAnadoluda bir atalar sözü var "yalançının şamı yatar vaxta kimi yanar". Həmin anlamda Azərbaycanda da ayrı bir atalar sözü deyilir "yalan ayağa durar; ancaq yeriyə bilməz". Hər iki atalar sözümüz də yalanın başda arzuladığı nailiyyəti əldə etsə də uğurunun müvəqqəti olduğunu və nəticədə heç nə əldə edə bilməyəcəyindən xəbər verir.\nYazılarımı oxuyanlar bilir ki, amerikalıların, avropalıların, xüsusilə də ingilislərin öz maraqları uğruna insan hüquqlarıymış, mərhəmətmiş, yazığı gəlmək imiş, qarşıdakına hörmət imiş, bunların tamamını bir ləhzədə ayaq altına salıb çığnayacaq xarakterdə olduqlarını, xirtdəklərinə kimi dolu olan imperialist mənəmliklərini təmin üçün üz tutmayacaqları zülm, qəddarlıq və şeytanlıq olmayacağını daimi olaraq vurğulayıram. Bu barədə haqlı olduğumu sübut üçün hal-hazırda İstanbulun Moda səmtində yaşayan 85 yaşlı Ömər Musolu adlı həkimin başına gələn bir hadisəni sizlərə çatdırmaq istəyirəm. Dr. Musolunun dedikləri insanı dəhşətə gətirir.\nDr. Ömər Musolu 1957-ci ildə İstanbul Tibb İnstitutunu qurtarır və ixtisas təhsili üçün Amerikaya gedir, Nyu-Yorkda Medikal Center Hospitalda işləməyə başlayır. Əvvəlki günlərdə onu müalicə üçün xəstəxanaya gələnlərdən qan almaq, sistem qoşmaq kimi işlərə yönləndirirlər. Xəstəxana tərəfindən müəyyən edilən qaydalara əsasən xəstələrin yoxlanması işini, ümumiyyətlə, ixtisas üçün təzə gələn həkimlərə tapşırmır və onların müəyyən bir vaxt prosesində özlərincə təyin olunan səviyyəyə çatmasından sonra ancaq bu işi görmələrinə icazə verirmişlər.\nDr. Ömər Musolu bir gün xəstəxanaya müalicə üçün gələn və xərçəng xəstəliyinə düçar olmuş 75 yaşlı bir xəstədən qan almaq üçün otağına gedir, ona qolunu çırmamasını xahiş edir. Xəstə, həkimin dediklərinə əməl edir və qolunu çırmadıqda əzələsinin üstündə döydürdüyü Türk bayrağındakı ay və beş künclü ulduz doktorun gözünə ilişir. Dr. Musolu xəstəyə Türk olub-olmadığını sual verir, xəstə "Türk deyiləm" dedikdə həkim, qoluna nəyə görə Türk bayrağını döydürdüyünü soruşur. Xəstə, doktorun maraqlandığını görür və ona "Türksənə" deyə sual verdikdə həkim "bəli Türkəm" cavabını verir. Xəstə, başlayır qolundakı döymənin hekayətini danışmağa:\n"1915-ci il idi. Türkiyədə Çanaqqala deyə bir yer vardı. Orda vuruşmaq üçün Xristian dövlətlərdən əsgər yığırdılar. Mən avstraliyalıyam və Anzağam. İngilislər bizi yığıb dedilər ki, "Vəhşi türklər xristian dünyasını yandırıb dağıdacaqdı və bütün dünya onlara qarşı cəbhə alıb. Bu müharibə həddən artıq önəmlidir, biz də yığılıb əlbir olacayıq və o barbarların üstünə yeriyəcəyik. Biz də ingilislərə inandıq və heç neyi sorub-soruşdurmadan vuruşmaq üçün onlara qoşulduq. Bizi gəmilərə doldurub Misirə apardılar, orada bir neçə ay təlim keçdik. Özlərinin təyin etdiyi mərhələyə çatdığımızı başa düşdükdə yenə gəmilərə doldurub bu dəfə dəhşətli döyüşlərin getdiyi Çanaqqalaya apardılar. Başımızı xarab eliyən ingilislər, min bir yalanla dünyanın dörd bir küncündəki müstəmləkələrindən yığıdıqları əsgərləri səngərlərə doldurub türklərə qarşı vuruşdururmuş, bunu hardan biləcəkdik! Hərbin nə olduğunu Çanaqqalada gördüm. Hər dəfə hücum çəkdiyimizdə bizdən də, Türklərdən də yüzlərlə gənc ömrünün baharında həlak olub gedirdi. Həm say, həm də texnoloji silah yönündən Türklərdən qat-qat üstün olmağımıza baxmayaraq onlara qalib gələ bilmirdik və bu da bizi heyrətləndirirdi. Əvvəllər Türklərin, ingilislərin bizə dediyi kimi barbar olduqlarına görə bu cür dəhşətli vuruşduqlarını, qorxu-hürkü bilmədiklərini, ölümün gözünə dik baxdıqlarını zənn edirdim, sən demə onlara bu gücü və qüdrəti verən şey, vətənlərinə duyduqları sevgi imiş, imanları imiş. Biz hücum çəkir onlar geri oturdur, var qüvvəmizlə təkrar-təkrar üstlərinə yeriyir, ancaq nəticə ala bilmir, yenə də naçar qalıb qalxdığımız yerə oturmalı olurduq. Yenə bir hücum əsnasında təpəmə bir tüfəngin qundağının endiyini və məni yerə sərdiyini xatırlayıram, gözümü açdıqda yad adamların, yəni ingilislərin bizə "vəhşi" deyə tanıtdığı insanların arasında olduğumu başa düşdüm. Düzünü deyim qorxudan sarılığımı udmuşdum; ancaq üzlərinə diqqətlə baxdıqda onların mənə düşmən gözüylə baxmadıqlarını gördüm. Yaralarımı bağlamışdılar, tamam-kamal özümə gələndən sonra bellərinə bağladıqları çantalarından çörək-zad çıxartdılar mənə verdilər. Onların qida maddələrini tapmaqda çətinlik çəkdiklərini komandirlərimiz bizə danışmışdı, bunu bilirdim; ancaq ingilislərin bizə "barbar" deyə tanıtdığı bu adamlar özlərinə belə kifayət etməyən ərzaqlarını mənə verirdi. İstəsələr o anda məni öldürə bilərdilər; ancaq onlar bunun tam əksini həyata keçirirdi. Biz əsirlərlə sözün əsl mənasında əziz qonaqları kimi rəftar edirdilər. Bizə deyilənlərlə bunların rəftarı arasında yerlə-göy qədər məsafə vardı. Aralarında qaldığım qısacıq zaman prosesində Türkləri çox yaxşı tanıdım. İngilislər onlara nifrət elədiyinə, türk düşmənçiliyi ilə xirtdəklərinə qədər dolu olduqlarına görə yalan danışıb bizi aldatmışdılar və onlarla döyüşmək üçün səngərlərə doldurmuşdular. Elədiklərimə görə min peşman olmuşdum; ancaq peşmançılığımın nə xeyri olardı ki?! Nəhayət, hərb qurtardı, Türklər bizi azad buraxdı və ölkəmə qayıtdım. Qayıdar-qayıtmaz da türk millətini ömürlük unutmamaq üçün gördüyün bu ay və ulduzu qoluma döydürdüm. Qolumdakı Türk bayrağının hekayəti belədir doktor. Taleyin hökmünə baxın ki, 1915-ci ildə ölümün astanasında çırpınarkən yaralarımı bağlayıb məni sağaldan da türklərdi, indi də Amerikada məni müalicə etməyə çalışan da türkdü. Avstraliyadan Amerikaya gələrkən bir türklə bu cür rastlaşacağım yatsam yuxuma da girməzdi. Sizlər sözün həqiqi mənasında mərd, ürəyi insan sevgisi ilə dolu mərhəmətli bir millətsiniz.\n-Adınız nədir həkim?\n-Sənə niyə Ömər adını qoyublar?\n-İslamiyyətin ikinci xəlifəsinin adıdır ona görə.\n-Adın müsəlman adıdır?\n-Adın gözəlmiş. Mənim adım da Josef Millerdi, bundan sonra adımı Anzaklı Ömər olaraq dəyişdirmək istəyirəm. Həkim, mənə müsəlmanlıqdan danışa bilərsən, müsəlman olmaq istəyirəm.\n-O saat müsəlman olmaq qərarına gəldin?\n-Yox, çoxdandır bu fikir başımda idi; ancaq mənə kömək olacaq birini tapa bilmirdim, indi axtardığımı tapdığımı görürəm ona görə.\n-Siz müsəlmanlar təsbeh çəkir və hər çəkişdə də Allahın adını anırsınız, mənə bir təsbeh tapa bilərsən?\n-Məni tək-tənha qoyma həkim, olar?\n-Hərdən gəl mənə müsəlmanlıqdan danış.\nO gündən sonra tez-tez yanına getdim, söhbət elədik və bildiyim qədəriylə ona dinimizdən danışdım, onun qaydalarını öyrətdim. Bir gün xəstəxananın səsucaldan aparatından adımın çəkildiyini və 217 nömrəli otağa təcili getməyimin xahiş edildiyini eşitdim. Qaçaraq Ömər əminin otağına qalxdım. Sağ əlində təsbehi vardı, üzündə həddən artıq xoşbəxt bir insanın ifadəsi hakimdi. Tələsik keçib baş ucunda oturdum və başını qaldırıb bədənimə yasladım, ölüm halında idi. Kəlmeyi-şəhadət gətizdirdim, mənim dediklərimi eynilə təkrar etdi. Qolunda türk bayrağının döyməsi və dilində Kəlimeyi-Şəhadətlə ruhunu əsl sahibinə, Tanrıya təhvil verdi. Doyana kimi ağladım və Allaha onu bağışlaması üçün dua etdim".\nBəli, Josef Miller adlı Anzak, Dr. Ömər Musola bunları danışıb. İngilis adlı millətin əsl kimliyini, nə cür bir millət olduğunu bu dramatik hekayə çox gözəl başa salır.\nİngilislər sadəcə olaraq Çanaqqala döyüşlərində şeytani yalanlarla insanları aldadıb ölüm qoxuyan səngərlərə doldurmamış, məsum insanların qanını yalnızca Çanaqqalada tökməmişdir. Avropa, Amerika, Avstraliya və Okyanusyadan tutun ta Hindistana kimi, Britaniya adasından Asiya qitəsinin daxili hissələrinə kimi bu ucsuz-bucaqsız torpaqlarda doymaq bilməz vampir iştahalarının tələbini təmin etmək üçün etmədikləri zülm və vəhşət qalmayıb.\nŞəhidlər Xiyabanı yaxınlığında belə Azərbaycanı işğal üçün gələn və orda həlak olan ingilis hərbçilər üçün abidə qoyulub. İngilislər o vaxtlar silahla, qanla özlərinə məxsus olmayan torpaqlara hücumlar çəkir, öz maraqları üçün məsum insanların qanını sel kimi axıdırdı. İndi isə daha pisini həyata keçirirlər. İstismar edəcəkləri yerlərin xalqının əvvəlcə mədəniyyətini öz soy-kökündən ayırıb özgələşdirir, xalqı özünə yadlaşdırır, hibrid ruhlu insanlar güruhu yaradır, sonra da qanı-canı bir olan qardaşları bir-birinin canına daraşdırırlar. İngilis planı ilə öz milli mənliyindən uzaqlaşan, özünə yadlaşan qaragüruhçu cahillər, daha düzü bu yazıq insanlar kütləsi bir-birini boğazladığı vaxt, onlar da hərəkətə keçib ölüm qusan müasir silahlarıyla özlərinə aid olmayan torpaqları İraqda, Əfqanıstanda, Ərəb yarımadasında, Liviyada olduğu kimi iyrənc şəkildə çığnayır, işğal edirlər. Onların murdar ayaqlarını qoyduqları torpaqlardan bütün dünyaya qan iyi yayılır, işgəncə edilən, təcavüzə məruz qalan insanların çarəsiz qışqırıqları, nalələri əks-səda verir. Bunlar sonra da ayağa qalxıb üzləri qızarmadan, "biz demokratiyadan müdafiə edirik, insan hüquqlarına hörmətkarıq" deyir.\nİngilis millətinin hegemon anlayışı və iştahası sındırılmadığı, saxtakarlığı, yalançılığı, imperialist xarakteri bütün insanlığa layıq olduğu şəkildə başa salınmadığı, insanlıq aydınlaşdırılmadığı müddətcə, dünyada qan su yerinə axacaq, məsum insanlar məhv ediləcək, namusları ayaqlar altında tapdalanacaq, işgəncələr və təcavüzlər davam edəcəkdi.


NATO və Rusiyanın Bakı görüşü.. » Avrasiya.Net\n10 yan 11:33region\nNATO və Rusiyanın Bakı görüşü..\nNATO-nun Avropadakı Birləşmiş Silahlı Qüvvələrinin baş komandanı Kertis Skaparotti yanvar ayında Rusiya Baş Qərargah rəisi Valeri Gerasimovla görüşməsi nəzərdə tutulub. Bel bir görüşün Bakıda keçirilməsi, Azərbaycanın neytral mövqeyi və əlverişli geosiyasi strateji əhəmiyyətindən irəli gəlir.\nQeyd edim ki, NATO Əfqanıstana logistika dəstəyinin bir qismini Azərbaycan üzərindən edir və Alyansla ölkəmiz arasında təhlükəsizlik əməkdaşlığı yüksək səviyyədədir. Təbii ki, Rusiya ilə Azərbaycan arasında hazırkı siyasi durum normaldır və hərbi-texniki sahəsində əməkdaşlıq yüksək səviyyədədir.\nNATO-nun generalı ilə Rusiya arasında Cənubi Qafqazda təhlükəsizlik məsələləri,həmçinin Qarabağ münaqişəsinin hazırkı vəziyyətidə müzakirə olunacaq. Çünki, NATO Gürcüstanda fəal hərbi iştirakını artırır və özünün Şərqə genişlənməsində Azərbaycanında xüsusi yeri var.\nAlyans regionda əsas münaqişə olan Qarabağ konfliktinin həllində artıq maraqlıdır və problemin həllinin uzanması geosiyasi maraqlarına cavab vermir.\nXüsusu olaraq qeyd edim ki, bu görüşdə Şərqi Avropada vəziyyət əsas müzakirə predmeti olacaq. Ona görə ki, NATO birləşmiş komandanlığı Polşa və Pribaltikada öz hərbi qüvvələrinin sayını artırır. Bununla bərabər Rusiyada analoji addımı atır. Tərəflərin Şərqi Avropada silahlanması, həm də qarşı-qarşıya dayanması, istənilən situasiyada müharibə riskini artırır. Artan təhlükəsizlik problemlərinə görə iki tərəfin görüşünə ehtiyac var idi.\nQeyd edim ki, bu görüşdə Suriya, Şimali Koreya və İranda müzakirə olunacaq. Bu görüş Alyansla Rusiya arasında müəyyən qədər müsbət atmosfer yaratsada, tərəflər öz ambisiyalarından geri çəkilməyəcək.\nDünya supergücləri Bakını niyə seçdi – 4 mühüm səbəbMünaqişənin həllində irəliləyiş gözlənilmir - Politoloq


Turizm sahəsində tədqiqat və statistika – Turizm Media\nTurizm sahəsində tədqiqat və statistika\n22 1 dəqiqəyə oxu\nAvqust ayında Azərbaycana 361 min əcnəbi qonaq gəlib ki, bu da 2018-ci ilin avqustuna nisbətən 42 min və ya 13.2% artım deməkdir. Səyahət edənlərin ən böyük qismini 9.3% artım və ya 111 min nəfərlə Rusiyadan gələnlər təşkil edib. Ən böyük artım 82.2% və ya 17 min nəfərlə İrandan gələnlər (37 min) arasında müşahidə olunub. Yüksək artım, həmçinin Gürcüstan vətəndaşları üçün də xarakterikdir. Belə ki, avqust ayında Gürcüstandan gələnləri sayı 68 minə çatıb ki, bu da keçən ilə nisbətdə 11 min və ya 20% artım deməkdir. Türkiyə, Mərkəzi Asiya və Cənubi Asiyadan gələn qonaqların sayı müvafiq olaraq 13%, 50% və 11.2% artaraq 27 min, 14 min və 11 minə çatıb. Əvvəlki aylarda olduğu kimi Cənubi Asiyada Hindistan (5.6 min; 19.1% artım) və Pakistan (4.6 min; 6.5% artım), Mərkəzi Asiyada Qazaxıstan (5.8 min; artım 39.7%) və Türkmənistan (5.1 min; artım 91.7%) Azərbaycanın ən böyük turizm bazarlarıdır.\nYaxın Şərq bölgəsindən Azərbaycana 58 min səyahətçi gəlib ki, bu da əvvəlki illə müqayisədə 9 min və ya 13.3% azdır. Bu say əsasən İraq, BƏƏ, Oman və Bəhreyndən gələn səyahətçilərin azalması ilə əlaqədardır. Yaxın Şərq bölgəsindəki ən böyük bazar yenə Səudiyyə Ərəbistanıdır. Buradan gələnlərin sayı 18.3% artaraq 22.6 minə çatıb.\n2019-cü ilin yanvar-avqust dövrü ərzində Azərbaycana səfər edən xarici vətəndaşların sayı 8.3% artaraq\n2.1 milyona çatıb. Gələn əcnəbilərin yarısından çoxu, daha dəqiq desək, 53%-i Rusiya (653 min) və Gürcüstanın (472 min) payına düşür. Xüsusilə qeyd etmək lazımdır ki, Gürcüstandan gələn əcnəbi qonaqların sayında 22.8% və ya 87 min artım müşahidə edilib. Mərkəzi və Cənubi Asiya ölkələrindən gələnlərin sayı 40.4% və 38.1% artaraq müvafiq olaraq 83 min və 72 minə çatıb. Cənubi Asiya regionundan gələn qonaqların əksəriyyətini Hindistan (39 min; 68% artım) və Pakistan (29 min; 12.9% artım) vətəndaşları, Mərkəzi Asiyadan gələnlərin böyük hissəsini isə Türkmənistan (32 min; 82.9% artım) və Qazaxıstan vətəndaşları (31 min; 21.2% artım) təşkil edib. Türkiyədən gələnlərin sayı ötən ilin eyni dövrü ilə müqayisədə 5.1% artaraq 203 min nəfər olub.\nYaxın Şərq və İrandan gələnlərin sayı 23 min və 22 min azalaraq müvafiq olaraq 264 min və 164 min nəfərə enib.\nQeyd etmək lazımdır ki, 2018-ci ilin dekabr ayında Çin, Hindistan, Almaniya, Rusiya, Səudiyyə Ərəbistanı və Birləşmiş Ərəb Əmirliklərində Azərbaycan Turizm Bürosunun nümayəndəlikləri fəaliyyətə başlayıb. Cari ilin yanvar-avqust dövrü ərzində bu ölkələrdən gələnlərin sayı keçən illə müqayisədə 35 min və ya 17% artaraq 237 min nəfərə çatıb.\nMetodoloji qeyd: Xarici səyahətçilərin sayı Dövlət Sərhəd Xidməti tərəfindən verilən məlumata əsasən, Azərbaycanın dövlət sərhədini keçmiş xarici vətəndaşların sayına müvafiq olaraq hesablanıb. Bu rəqəmlər turizm məqsədilə səfər edən şəxslərlə yanaşı, BMT-nin Ümumdünya Turizm Təşkilatının 2008-ci ilin Turizm Statistikası üçün Beynəlxalq Tövsiyələrinə uyğun olaraq, bu kateqoriyaya aid edilməyən digər səyahətçiləri, misal üçün, sərhəd işçiləri, uzunmüddətli işçilər və tələbələr, pasiyentləri və s. əhatə edir. Nəticə etibarilə, gəlmə turizm axını bu hesabatda qeyd edilmiş səyahətçilərin sayından bir qədər azdır.\nCədvəl 1: 2019-cu ilin avqust ayında və 2019-cu ilin yanvar-avqust aylarında müxtəlif ölkə və regionlardan gələn xarici vətəndaşların sayı, habelə 2018-ci ilin müvafiq dövrləri üçün analoji rəqəmlər.\nAzərbaycanda turizm sahəsi üzrə vergi tutulmayacaq\nРоссийские туристы смогут отдыхать в Турции только в отелях, имеющих «Сертификат здорового туризма»: 4 компонента и 132 правила


"Qorxuram ki, növbəti gün müharibə artacaq" Borrell Rusiya müharibəsi şəraitində ukraynalıları dəstəkləyəcəyini vəd edib - Aİ müxbiri\nAvropa İttifaqının xarici işlər nazirləri Rusiyanın oradakı hərbi əməliyyatının yeddinci həftəsinə yaxınlaşdığı bir vaxtda Ukraynadakı vəziyyəti müzakirə ediblər. Nazirlər Lüksemburqda Xarici Əlaqələr Şurasına toplaşıblar və burada Rusiya sanksiyalarının təsiri və bu yaxınlarda qəbul edilmiş sanksiyaların beşinci mərhələsi barədə danışıblar. Bütün bu müzakirələr Rusiyanın davam edən təcavüzü fonunda baş verir.\n“Qorxuram ki, rus qoşunları Donbasa hücum etmək üçün şərqdə cəmləşəcək”, – Aİ-nin ali nümayəndəsi Josep Borrell bildirib. “Ukraynalılar bunu çox yaxşı bilirlər. Ona görə də qorxuram ki, növbəti gün Donbasda müharibə daha da artsın”.\nGörüş Rusiya qüvvələrinin mülki hədəfləri dəfələrlə bombaladığı və diplomatiya cəhdlərinin iflasa uğradığı bir vaxta təsadüf edir. Xəstəxanalar, məktəblər və elə keçən cümə günü qaçan mülki insanlarla dolu bir qatar stansiyası rus bombalarının hədəfinə çevrildi. Aİ hesab edir ki, 7 milyona yaxın insan məcburi köçkün vəziyyətinə düşüb və 4 milyona yaxın insan Aİ və başqa yerlərdə qaçqın vəziyyətinə düşüb.\n“Biz [Ukrayna xalqını] daha yaxşı necə dəstəkləyə biləcəyimizi, həmçinin baş prokurorla yenicə görüşən Beynəlxalq Cinayət Məhkəməsinə necə dəstək ola biləcəyimizi müzakirə edəcəyik”, - Borrell bildirib. “Biz [Ukraynaya] missiyamız vasitəsilə bacardığımız qədər çox dəstək verəcəyik”.\nYeni sanksiyalara kömür qadağası, yanacağın ixracına qadağa, nəqliyyat sanksiyaları və varlı rusların Aİ-də aktivlərini saxlamağı çətinləşdirmək üçün nəzərdə tutulmuş digər maliyyə tədbirləri daxildir. Avropa Komissiyası kömür qadağasının Rusiyanın kömür ixracının təxminən dörddə birinə təsir edəcəyini və Rusiya banklarının Avropa vahid bazarından kəsilməsinin Rusiya iqtisadiyyatının təxminən 23%-ni bağlayacağını və onu daha da iflic edəcəyini proqnozlaşdırır.\n“Ukraynanın müzakirəsi, şübhəsiz ki, sanksiyalarımızın effektivliyini müzakirə etmək deməkdir”, - Borrell bildirib. “Sanksiyalar artıq qərara alınıb və nazirlər növbəti addımları müzakirə edəcəklər”.\nBununla belə, nazirlər Avropa sərmayəsi vasitəsilə qlobal əlaqəni yaxşılaşdırmaq üçün nəzərdə tutulmuş Komissiya təşəbbüsü olan Qlobal Gateway-in həyata keçirilməsini də müzakirə ediblər. Təşəbbüs tədqiqat, səhiyyə, təhsil, nəqliyyat və digər mühüm qlobal infrastruktur sahələrində digər ölkələrlə işləmək üçün 300-ci ilə qədər 2027 milyon avroya qədər vəsait ayırır. Bu gün nazirlər Qlobal Gateway-in Ukraynanın müharibədən sonrakı bərpasına kömək etməkdə oynaya biləcəyi rolu müzakirə ediblər.\n"Biz müharibənin nəticələri ilə üzləşməli olacağıq" dedi Borrell. “Sanksiyalar deyil, müharibə.”\nDigər mühüm mövzular arasında Malidəki münaqişə, Liviya qurumları, Qərbi Balkanlar və İsveç xarici işlər nazirinin Yəmənə son səfəri daxildir.\nRelated Mövzular:BorrelleuAvropa İttifaqıFeaturedJosep BorrellRusiyaUkrayna\nUkrayna qalası. Müharibənin sərvətləri AB məqsədlərini necə sıfırlayır\nAvropa Parlamentinin deputatları Rusiyadan neft, kömür, nüvə yanacağı və qaz idxalına tam embarqo tələb edirlər


Əmək funksiyası - Azərbaycan Respublikasının Ədliyyə Nazirliyi qeydə\nƏmək funksiyası: Azərbaycan Respublikasının Konstitusiyasına, Azərbaycan Respublikasının Təhsil Qanunu”na, Azərbaycan Respublikası Prezidentinin və Nazirlər Kabinetinin direktiv sənədlərinə, “Ümumtəhsil məktəbin nümunəvi Əsasnaməsinə”, Təhsil Nazirliyinin əmr, sərəncam və təlimatlarına, eləcə də hüquqi-normativ aktlara uyğun olaraq metodik kabinetin bütün istiqamətlərdə işinin təşkilinə və fəaliyyətinə rəhbərlik edir; öz fəaliyyətində təhsilin demokratikləşdirilməsi və humanistləşdirilməsi prinsipini əsas tutaraq, tədris prosesinin keyfiyyətli təşkilini, plan və proqramların yerinə yetirilməsini, texniki və əyani vasitələrdən, metodik materiallardan istifadə olunmasını təmin edir; məktəblərdə və digər təlim-tərbiyə müəssisələrində təlim və tərbiyənin vəziyyətinin araşdırılmasını, dərindən təhlil aparılmasını, qabaqcıl təcrübənin öyrənilməsini, ümumiləşdirilməsini, həyata keçirir; pedaqoji mühazirələrdə, elmi-praktik konfranslarda, sərgilərdə, mətbuat sahələrində yeniliklərin yayılmasını, müəllimlərin gündəlik fəaliyyətində müasir təhsil innovasiyalarının, pedaqoji texnologiyaların tətbiq olunmasını təşkil edir; pedaqoji kadrların tələb və maraqlarını nəzərə alaraq onların təkmilləşdirilməsinin, ixtisasının aparılmasının və yenidən hazırlanmasının daha effektiv forma və metodlarını müəyyənləşdirir; müəllimlərin və digər təhsil işçilərinin ixtisasının artırılması üzrə cari və perspektiv plan-qrafikləri tərtib edir; müəssisə rəhbəri ilə birlikdə onların ixtisasartırma təhsilinə cəlb edilməsi və peşəkarlıq səviyyələrinin yüksəldilməsi üçün digər tədbirləri həyata keçirir; dayaq məntəqələri mexanizminin tətbiqi ilə əlaqədar bu işin səmərəli icra olunmasını təşkil edir; şəxsi təhsil yolu ilə ixtisaslarını artıran dinləyicilərə hər cür metodiki yardım göstərir; dərslik, dərs vəsaiti və yeni proqramları müzakirə edir, onların müəllifləri ilə görüşlər keçirir; müəllimlərin fəaliyyətini monitorinq-qiymətləndirmə yolu ilə izləyir; tədris prosesinin yaxşılaşdırılması üçün təkliflər verir, metodik materialların alınması, paylanması və istifadə olunmasını təşkil edir; təlim-tərbiyə müəssisələrində psixoloji xidmətin təşkilinə, istedadlı, həmçinin əqli və ya fiziki cəhətdən qüsurlu uşaqların aşkara çıxarılmasına, onlarla işin təşkilinə əməli kömək göstərir; metodiki işin təşkilində və pedaqoji kadrların attestasiyadan keçirilməsində təlim-tərbiyə müəssisələrinin rəhbərlərinə zəruri kömək göstərir; fənn olimpiadalarının, müsabiqə və treninqlərin, eləcə də tədbirlərin keçirilməsini təşkil edir; rayonda (şəhərdə) tərbiyə işinin yüksək səviyyədə təşkilinə metodiki kömək göstərir; fənlərin dövlət standartları səviyyəsində tədrisinə nail olmaq üçün bütün pedaqoji-təşkilatı tədbirləri həyata keçirir; fənn müəllimlərinin assosiasiyalarını yaradır və onun fəaliyyətini istiqamətləndirir; müəyyən olunmuş qaydalar çərçivəsində tabeliyindən olan metodislərin fəaliyyətini idarə edir, onlar arasında vəzifə bölgüsünü müəyyənləşdirir, işin səmərəli təşkilinə nail olur, vaxtaşırı onların hesabatını dinləyir; metodiki kabinetdə uçot və kargüzarlıq işlərinin yerinə yetirilməsini təmin edir; müəyyən olunmuş qaydada müvafiq orqanlara hesabat verir.\nBilməlidir: “Azərbaycan Respublikasının Təhsil Qanunu”nu, direktiv orqanların təlim-tərbiyə sahəsinə dair normativ sənədlərini; Təhsil Nazirliyinin, Azərbaycan Respublikası Təhsil Problemləri İnstitutunun və yerli təhsil orqanlarının əmr, sərəncam və təlimatlarını; əmək qanunvericiliyini və əməyin hüquqi tənzimlənməsi üzrə normativ sənədləri; müvafiq kateqoriyalı pedaqoji işçilərlə metodiki işin təşkili üçün zəruri olan normativ və direktiv sənədləri; pedaqogikanın və pedaqoji-psixologiyanın son elmi və təcrübi nailiyyətlərini; metodiki işin ənənəvi metod, forma və müasir texnologiyalarını, tədris proqramları və tədris-metodik sənədlərin işlənməsi ardıcıllığını, metodistlərin işini qiymətləndirməyi və hesabat tərtib etməyi, əməyin mühafizəsi, təhlükəsizlik texnikası, sanitar-gigiyena və yanğından mühafizə qaydalarını.\n1. Ali pedaqoji təhsil;\n2. Ən azı 5 il (təhsilin təşkili və idarə olunması ixtisası üzrə elmi dərəcəsi və ya elmi adı olduqda 3 il) pedaqoji staj;\n14-cü dərəcə-R (Ş) TŞ üzrə işçilərin sayı 2000-ə qədər olduqda;\n15-ci dərəcə -R (Ş) TŞ üzrə işçilərin sayı 2000-dən çox olduqda”.\nBölmədə verilmiş sonrakı vəzifələrin adları və mətnlər ardıcıllıqla saxlanılsın.\n7. “Təhsil sahəsi işçilərinin qulluqçu vəzifələrinin Vahid Tarif-İxtisas Sorğu Kitabçasın”da XX bölmənin başlığının adı saxlanılaraq, “Direktor” vəzifəsinin adı və vəzifə üzrə verilmiş mətn çıxarılsın və aşağıdakı mətnlə əvəz olunsun:\n“Məktəbdənkənar müəssisələrin direktoru\nƏmək funksiyası: “Məktəbdənkənar tərbiyə müəssisəsinin Əsasnaməsi”nə və öz Nizamnaməsinə uyğun fəaliyyətin bütün istiqamətləri üzrə müəssisənin işini təşkil edir, inkişafın əsas istiqamətlərini müəyyənləşdirir, dövlət və ictimai orqanlarda müəssisəni təmsil edir; öz hüquqları çərçivəsində kadrların seçilməsini və yerləşdirilməsini həyata keçirir; əmək qanunvericiliyi və daxili intizam qaydalarına uyğun olaraq işçilərin vəzifə səlahiyyətlərini müəyyənləşdirir; uşaqların sağlamlığının qorunmasını, əməyinin mühafizəsi qaydalarına düzgün əməl olunmasına nəzarət edir; təlim-tərbiyə işinin məzmunu və səmərəliliyini təmin edir; müəssisənin şəxsi heyətinin yüksək məhsuldarlıqla işləməsi, uşaqların yaradıcılıq səviyyəsinin yüksəldilməsi və asudə vaxtının səmərəli təşkili üçün əlverişli şərait yaradır; pedaqoji kadrların attestasiyaya hazırlığa və onun keçirilməsinə şərait yaradır; müəssisənin və onun struktur qurumlarının fəaliyyətini yaxşılaşdırmaq üçün iş aparır; təlim-tərbiyə və metodiki işlərin, kütləvi tədbirlərin mütəşəkkil və yüksək keyfiyyətlə keçirilməsinə nəzarət edir; ümumtəhsil məktəblərinin uşaq birliyi təşkilatı rəhbərlərinə və məktəbin pedaqoji kollektivinə müəssisənin profilinə uyğun metodiki kömək göstərir; ayrılmış dövlət vəsaitindən səmərəli istifadə olunmasını təmin edir; müəssisənin maddi-texniki bazasının uçotunu, qorunmasını və müasirləşdirilməsini, sanitar-gigiyena rejimi, əməyin mühafizəsi, texniki təhlükəsizlik qaydalarına əməl olunmasını tənzimləyir; müəssisənin inkişaf planını hazırlayır və həyata keçirilməsinə məsuliyyət daşıyır.\nBilməlidir: “Azərbaycan Respublikasının Təhsil Qanunu”, təhsil müəssisələrinin işinin təşkili üzrə təlim-tərbiyə müəssisələrinə dair hökumət qərarlarını, Təhsil Nazirliyinin aidiyyəti normativ sənədlərini; pedaqogika, pedaqoji-psixologiya, fiziologiya və gigiyena məsələlərini, əmək qanunvericiliyini, maliyyə-təsərrüfat fəaliyyətinin əsaslarını, əməyin mühafizəsi, təhlükəsizlik texnikası, sanitar-gigiyena və yanğından mühafizə qaydalarını; idarəetmənin, statistika, hesabatvermə və aliologiyanın elmi əsaslarını, gənc nəslin tərbiyəsi ilə əlaqədar qabaqcıl xarici təcrübəni.\n1. Pedaqoji və idarəetmə sahəsi üzrə ali təhsil və yaxud müəssisənin profilinə uyğun ali ixtisas təhsili;\n2. Pedaqoji və müvafiq sahə üzrə ən azı 3 il staj;\n10-cü dərəcə- dərnək üzvlərinin sayı 100-dən 200-ə qədər\n11-ci dərəcə-dərnək üzvlərinin sayı 2001-dən 400-ə qədər\n12-ci dərəcə-dərnək, klub və studiya üzvlərinin sayı 601-dən 1000-ə qədər\n14-cü dərəcə-dərnək, klub və studiya üzvlərinin sayı 1000-dən çox olduqda”\n8. “Təhsil, təlim-tərbiyə sahəsində qulluqçu vəzifələrinin adı və dərəcə diapazonu” cədvəlinin “Vəzifələr sütununda” XV bölmənin adında “tədris” sözü “təhsili” sözü ilə əvəz olunsun, həmin bölmənin 1-ci sətrində “Direktor, rəis, müdir” sözləri “Direktor” sözü ilə, XVI bölmənin 2-ci sətrində “Tədris-tərbiyə və istehsalat işləri üzrə direktor müavini” sözləri “Tədris-istehsalat işləri üzrə direktor müavini” sözləri ilə XX bölmənin 1-ci sətrində “Direktor” sözü “Məktəbdənkənar müəssisələrin direktoru” sözləri ilə əvəz olunsun.\n“Dərəcələr diapazonu” sütununda bu vəzifələrə uyğun dərəcələr diapazonu saxlanılsın.\nKollegiyanın sədri Ə. Nağıyev\n"Dövlət qeydiyyatına alınmışdır."\n"24" may 2005-ci il\nNazir ______________ F. Məmmədov\n"10" may 2005-ci il\ntarixli 7 №-li qərarı ilə\nNazir ________________ Ə. Nağıyev\n"Təhsil sahəsi işçilərinin qulluqçu vəzifələrinin Vahid Tarif-İxtisas Sorğu\nKitabçası"na (hissə 75) əlavələr\nAzərbaycan Respublikası Əmək və Əhalinin Sosial Müdafiəsi Nazirliyinin 29 mart 1997-ci il tarixli 16-4/3 nömrəli qərarı ilə təsdiq edilmiş və Azərbaycan Respublikası Ədliyyə Nazirliyi tərəfindən 04 mart 1997-ci il tarixdə 40 nömrəli şəhadətnamə verilməklə dövlət qeydiyyatına alınmış "Təhsil sahəsi işçilərinin qulluqçu vəzifələrinin Vahid Tarif-İxtisas Sorğu Kitabçası"na (hissə 75) aşağıdakı əlavələr edilsin:\n1. Mətnə yeni XXII bölmə əlavə edilsin:\nMƏDƏNİYYƏT TƏHSİLİ ÜZRƏ RESPUBLİKA ELMİ-METODİKİ MƏRKƏZİ\nƏmək funksiyası: Elmi-Metodiki Mərkəzə rəhbərlik edir. Respublikada fəaliyyət göstərən uşaq musiqi, incəsənət və rəssamlıq məktəblərində, Bakı Xoreoqrafiya məktəbində tədrisin metodiki təminatı üçün məsuliyyət daşıyır. Bu məktəblərdə tədrisin vəziyyətini təhlil edir, onun yaxşılaşdırılması üçün Mədəniyyət Nazirliyinə konkret və əsaslandırılmış təkliflər verir.\nMəktəblərin tədris plan və proqramları ilə, tədris-metodiki ədəbiyyatla, əyani vasitələrlə, uçot və blank sənədləri ilə, jurnallarla təmin edilməsi üçün tədbirlər görür.\nRəhbər və pedaqoji işçilərin metodiki hazırlığının və ixtisasartırma vəziyyətinin təhlilini təşkil edir.\nElmi-pedaqoji konfransların, seminarların keçirilməsini təşkil edir, baxış - müsabiqələrin, festivalların, sərgilərin keçirilməsi üçün təkliflər verir. Təlimin yeni forma və metodlarının tətbiqinə dair eksperimentlərin keçirilməsinə və onun nəticələrinin ümumiləşdirilməsinə rəhbərlik edir. Mərkəzin Əsasnaməsində nəzərdə tutulmuş digər vəzifələri həyata keçirir.\nBilməlidir: Azərbaycan Respublikasının "Mədəniyyət haqqında" Qanununu, "Azərbaycan Respublikasının Təhsil Qanununu", Azərbaycan Respublikasının Əmək Məcəlləsini, Mədəniyyət Nazirliyinin normativ sənədlərini, məktəblərdə musiqi, rəssamlıq, xoreoqrafiya tədrisinin əsaslarmı, maliyyə-təsərrüfat işlərinin idarə edilməsinin forma və metodlarmı. Ödəniş dərəcələrinə ixtisas tələbləri: 18-ci dərəcə - ali ixtisas təhsili, 10 il pedaqoji və bunun da 5 ildən az olmayaraq rəhbər vəzifələrdə əmək stajı.\n(böyük, baş metodist də daxil olmaqla)\nƏmək funksiyası: Mərkəzin Əsasnaməsinə uyğun olaraq uşaq musiqi, incəsənət və rəssamlıq məktəblərində, Bakı Xoreoqrafiya Məktəbində təlim-tərbiyə və metodiki işlərin vəziyyətini öyrənir və təhlil edir, bu işlərin səmərəliliyinin yüksəldilməsinə dair təkliflər verir. Konkret ixtisası üzrə tədris plan və proqramlarının, dərs vəsaitlərinin hazırlanmasında iştirak edir. Tədris müəssisələrində eksperimental işlərin nəticələrini təhlil edir və ümumiləşdirir, qabaqcıl pedaqoji təcrübəni öyrənir, ümumiləşdirir və yayır. Metodiki bölmələrin keçirdiyi seminarlarda, müsabiqələrin, festival və sərgilərin təşkilində iştirak edir.\nFənlərin tədrisi keyfiyyətmi öyrənmək məqsədilə dərs və məşğələlərdə iştirak edir, yoxlama və sınaq işlərinin, imtahanların nəticələrini ümumiləşdirir, təlim-tərbiyə prosesinin təkmilləşdirilməsi, qabaqcıl pedaqoji təcrübənin, təlimin yeni forma və metodlarının tətbiqi sahəsində tədris müəssisələrinin pedaqoji kollektivlərinə məsləhət və tövsiyələr verir, açıq dərslər, təlimatı-metodiki müşavirələr təşkil edir.\nMəktəblərin pedaqoji şuraları və fənn birləşmələrinin işində, metodiki tövsiyələrin, tədris proqramlarının tərtibində iştirak edir. Metodiki bölmələrə (birləşmələrə) rəhbərlik edir, şəxsən açıq dərslər keçirir. tədris-proqram sənədlərinin, dərslik və dərs vəsaitlərinin işlənib hazırlanmasına rəhbərlik edir.\nBilməlidir: Azərbaycan Respublikasının "Mədəniyyət haqqında" Qanununu, "Azərbaycan Respublikasının Təhsil Qanununu", Mədəniyyət Nazirliyinin normativ sənədlərini, məktəblərdə musiqi rəssamlıq, xoreoqrafiya tədrisinin əsaslarını, tədris prosesinin təşkili sistemini, ixtisaslar üzrə tədris planlarının və fənlər üzrə proqramların tərtibi və onlardan istifadə qaydalarını, tədris müəssisələrində pedaqoji işin səmərəli forma və metodlarının müəyyənləşdirilməsi və ümumiləşdirilməsi metodikasını, metodiki işin təşkili prinsiplərini və məzmununu, nəşriyyat işlərinin əsaslarmı, pedaqoji informasiya materiallarının sistemləşdirilməsi prinsiplərin, əmək qanunvericiliyinin əsaslarını, əməyin mühafizəsi norma və qaydalarını, yanğından mühafizə norma və qaydalarını.\n13-cü dərəcə (metodist) - ali ixtisas təhsili, 5 ildən 10 ilədək pedaqoji staj;\n14-cü dərəcə (böyük metodist) - ali ixtisas təhsili, 10 ildən 15 ilədək pedaqoji staj və bunun da 5 ildən az olmayaraq metodist vəzifəsində əmək stajı;\n15-ci dərəcə (baş metodist) - alı ixtisas təhsili, 15 ildən çox pedaqoji staj və bunun da 10 il-dən çox metodist vəzifəsində əmək stajı.\n2. Mətnə yeni XXIII bölmə əlavə edilsin:\nRESPUBLİKA MƏDƏNİYYƏT MÜƏSSİSƏLƏRİ İŞÇİLƏRİNİN HAZIRLIQ\nVƏ İXTİSASARTIRMA MƏRKƏZİ\nƏmək funksiyası: Mərkəzin mədəniyyət və ixtisasartırma işini, kursun bütün fəaliyyətini müasir tələblər baxımından istiqamətləndirir və rəhbərlik edir. Mərkəzin işinin cari və perspektiv planlaşdırılmasını həyata keçirir. Mədəniyyət Nazirliyi sistemində çalışan mədəniyyət işçilərinin bütün kateqoriyalar üzrə ixtisasının artırılması və yenidən hazırlanması sahəsində səmərəli forma və metodlardan istifadə olunmasını təşkil edir. İxtisasartırma məsələlərinə dair hökumət və dövlət orqanlarının qərarlarmı yerinə yetirir, qabaqcıl mədəniyyət və pedaqoji təcrübənin öyrənilib yayılmasına xüsusi diqqət verir.\nTədris-metodiki işin aparılmasına, ixtisasartırmanın bütün növləri üzrə plan və proqramların yerinə yetirilməsinə nəzarəti həyata keçirir. Respublika miqyasında təlimatı seminar, müşavirə keçirilməsini təşkil edir.\nMərkəzin adından yuxarı təşkilatlar qarşısında çıxış edir, təkliflər verir, problem məsələlər qaldırır.\nMərkəzin maddi-texniki bazasının genişləndirilməsini və təkmilləşdirilməsini, ayrılmış vəsaitin düzgün xərclənməsini, əməyin mühafizəsi və avadanlığın saxlanılması tələblərinin yerinə yetirilməsini təmin edir.\nMərkəzin Əsasnaməsində nəzərdə tutulmuş digər vəzifələri həyata keçirir.\nBilməlidir: Azərbaycan Respublikasının "Mədəniyyət haqqında" Qanununu, Azərbaycan Respublikasının Əmək Məcəlləsini, təhsil müəssisələrinin işinin təşkili üzrə, işçilərin ixtisaslarının artırılmasına aid yuxarı orqanların və digər rəhbər təşkilatların qərar, sərəncam, əmr, metodik və digər normativ sənədlərini, mədəniyyət sahəsində ölkənin və xarici ölkələrin nailiyyətlərini, kadrların ixtisasının artırılması və yenidən hazırlanmasının ənənəvi, yeni forma və metodlarını, tədris-metodik sənədlərin işlənməsinə verilən tələb və qaydaları. mühazirəçilərin və müəllim heyətinin əməyinin ödənilməsi qaydalarını, əməyin mühafizəsi və təhlükəsizlik texnikası üzrə qayda və normalan.\n18-ci dərəcə - ali ixtisas təhsili, ixtisası üzrə rəhbər vəzifələrdə 10 ildən az olmayaraq əmək stajı.\n( böyük, baş metodist də daxil olmaqla)\nƏmək funksiyası: Kadrların ixtisasının artırılması və yenidən hazırlanmasının bütün forma və növləri üzrə tədris-metodiki işi təşkil edir və həyata keçirir, tədris prosesinin planlaşdırılmasında, tədris plan və proqramlarının, vəsait və metodik tövsiyələrinin işlənməsində, mühazirəçilər heyətinin seçilməsində, tədris qrupları üçün dərs cədvəlinin hazırlanmasında iştirak edir. Kadrlarla aparılan işin forma və metodlarını təkmilləşdirir, qabaqcıl pedaqoji təcrübəni öyrənir, ümumiləşdirir və təbliğ edir. Öz fəaliyyətində müasir mütərəqqi ideya və formalardan, təlimin müasir forma və metodlarından istifadə edir, tövsiyə xarakterli elmi-metodiki məqalələr yazır. Görülən işlərin qəbul edilmiş qaydada uçotunu aparır, onun nəticələrini və səmərəliliyini təhlil edir.\nBilməlidir: təhsil üzrə direktiv və normativ sənədləri, ölkənin və xarici ölkələrin mədəniyyət sahəsindəki nailiyyətlərini, kadrların ixtisaslarının artırılması və yenidən hazırlanması üzrə forma və metodları, tədris plan, proqram və tədris-metodik sənədlərin işlənməsini, əmək qanunvericiliyinin əsaslarını, əməyin mühafizəsi üzrə qayda və normaları.\n14-cü dərəcə (böyük metodist) - alı ixtisas təhsili, 10 ildən 15 ilədək pedaqoji staj və bunun da 5 ildən az olmayaraq metodist vəzifəsində əmək stajı;\n15-ci dərəcə (baş metodist) - ali ixtisas təhsili, 15 ildən çox pedaqoji staj və bunun da 10 il-dən çox metodist vəzifəsində əmək stajı.\n3. Mətnə yeni XXIV bölmə əlavə edilsin:\nTƏHSİL (TƏDRİS-TƏRBİYƏ) MÜƏSSİSƏLƏRİ BAŞ MÜHASİB\nƏmək funksiyası: Qüvvədə olan "Mühasibat uçotu haqqında" Azərbaycan Respublikası Qanununu rəhbər tutaraq təhsil müəssisəsi tərəfindən həyata keçirilən bütün maliyyə əməliyyatlarının mühasibat uçotu hesabında (həmçinin mühasibat uçotu registrlərində) düzgün əks etdirilməsini, ona nəzarəti, operativ məlumatların əks etdirilməsini, mühasibat (maliyyə) hesabatlarının müəyyən edilmiş müddətlərdə tərtib və təqdim edilməsini təmin etməklə mühasibat uçotu və hesabatının məlumatları üzrə təhsil müəssisəsinin maliyyə-təsərrüfat fəaliyyətinin təhlilini həyata keçirir.\nDaxil olan pul vəsaitlərinin, əmtəə-mal qiymətlilərinin və əsas vəsaitlərin uçotunu, mühasibat uçotu hesabatlarında onların hərəkətini, xərclər smetasının hazırlanmasını, iş və xidmətlərin yerinə yetirilməsini, təsərrüfat-maliyyə fəaliyyətinin yekunlarının və əməliyyatlarının uçotunu təşkil edir.\nİlkin mühasibat sənədlərinin, hesablaşmaların və ödəniş öhdəliklərinin, əmək haqqı fondunun sərf olunmasının, vəzifə maaşlarının təyin edilməsinin, pul vəsaitlərinin, əmtəə-mal qiymətlilərinin və əsas fondların inventarizasiyasının, mühasibat uçotu və hesabatının təşkilinin yoxlanılması və müəssisənin bölmələrində sənədli təftişin qaydalarına riayət edilməsinə nəzarət edir.\nPul vəsaitləri və əmtəə-mal qiymətlilərinin çatışmazlıqları və oğurlanması haqda materialların tərtibində iştirak edir. Lazımi hallarda materialların hüquq-mühafizə orqanlarına verilməsinə nəzarət edir. Ştat, maliyyə və kassa intizamına ciddi əməl edilməsi, inzibati-təsərrüfat və digər xərclərin, debitor borclarının, çatışmazlıqların və digər itkilərin mühasibat balansından silinməsi qaydalarının təmin edilməsi işlərini görür.\nMühasibat sənədlərinin çoxaldılması, tərtib edilməsi və arxivə təhvil verilməsinin mövcud qaydada yerinə yetirilməsinə nəzarət edir.\nMühasibatlığın işçiləri arasında iş bölgüsü aparır və onların işinə rəhbərlik və nəzarət edir.\nMühasibat uçotunun səmərəli təşkilinə, kompüterləşməsinə və beynəlxalq standartlara uyğun qurulmasına daima diqqət yetirir.\nBilməlidir: Yuxarı təşkilatların qərar, sərəncam və əmrlərini, "Azərbaycan Respublikasının Təhsil Qanununu", mühasibat uçotunun təşkili, hesabatın tərtibi və təhsil müəssisəsinin təsərrüfat-maliyyə fəaliyyətinə aid olan maliyyə və nəzarət-təftiş orqanlarının və digər rəhbər orqanların metodiki, normativ və digər rəhbər materiallarını, təhsil müəssisəsinin strukturunu, onun perspektiv inkişafmı, mühasibat uçotunun təhsil müəssisəsində təşkilinin təlimat və müddəalarını, maliyyə hesabatlarının forma və qaydalarmı, pul vəsaitlərinin daxil edilməsi, qəbulu, saxlanılması və xərclənməsi qaydalarını, pul, əmtəə vəsaitlərinin çatışmazlıqları, debitor borclarının silinməsi qaydalarım, debitor və kreditorlarla hesablaşma qaydalarım, mühasibat balanslarının və hesabatlarının tərtib edilməsi qaydalarını və müddətlərini, yoxlama və sənədli təftiş qaydalarmı, təsərrüfat və maliyyə fəaliyyətinin təkmilləşdirilməsində mütərəqqi metodları, işin təşkilini, iqtisadiyyatı, əməyin və idarəetmənin təşkilini, vətəndaşlıq hüququnu, əmək, maliyyə, vergi qanunvericiliyini.\nAli təhsil məktəblərində və alı təhsil məktəblərinə bərabər tutulan tədris (təlim) müəssisələrində: mühasibat uçotu üzrə ali ixtisas təhsili və maliyyə-mühasibat işi üzrə 5 ildən az olmayaraq əmək stajı:\n15-ci dərəcə: 3-cü kateqoriya ali təhsil məktəblərində:\n16-cı dərəcə: 2-ci kateqoriya ali təhsil məktəblərində;\n17-ci dərəcə: 1-ci kateqoriya ali təhsil məktəblərində.\nOrta ixtisas, peşə təhsili, ümumtəhsil və digər tədris-tərbiyə müəssisələrində: ali ixtisas təhsili və ixtisası üzrə 3 ildən az olmayaraq əmək stajı.\nMüvafiq təhsil (tədris-tərbiyə) müəssisənin direktorunun (müdirinin) əməyinin ödəniş dərəcəsindən bir dərəcə aşağı müəyyən edilir (12-15-cı dərəcələr).\n4. "Təhsil, təlim-tərbiyə sahəsində qulluqçu vəzifələrinin adı və dərəcə diapazonu" cədvəlinin "Vəzifələr" sütununda "XXII B Ö L M Ə, Mədəniyyət Təhsili üzrə Respublika Elmi-Metodiki Mərkəzi", "Direktor", "Metodist (böyük, baş metodist də daxil olmaqla" sözləri, "XXIII B Ö L M Ə, Respublika Mədəniyyət Müəssisələri İşçilərinin Hazırlıq və İxtisasartırma Mərkəzi", "Direktor", "Metodist (böyük, baş metodist də daxil olmaqla)" sözləri, "XXIV B Ö L M Ə, Təhsil (tədris-tərbiyə) müəssisələri", "Baş mühasib" sözləri və cədvəlin "Dərəcələr diapazonu" sütununda müvafiq bölmə və vəzifələr üzrə "18", "13-15", "18", "13-15", "12-17" rəqəmləri əlavə olunsun.\nQeydiyyat № 3360\n31 avqust 2007-ci il\n10 avqust 2007-ci il tarixli\n12-2 №-li qərarı ilə\nNazir müavini ________ Toğrul Musayev\nNazir __________ Fizuli Ələkbərov\n“Təhsil sahəsi işçilərinin qulluqçu vəzifələrinin Vahid Tarif-İxtisas Sorğu Kitabçası”na (hissə 75) əlavə\nAzərbaycan Respublikasının Əmək Məcəlləsinin 57-ci maddəsinin 2-ci hissəsinə uyğun olaraq “Təhsil sahəsi işçilərinin qulluqçu vəzifələrinin Vahid Tarif-İxtisas Sorğu Kitabçası”nın (hissə 75) “Təhsil, təlim-tərbiyə sahəsində qulluqçu vəzifələrinin adı və dərəcə diapazonu” cədvəlinin “Vəzifələr” qrafasının XVII bölməsində “Müəllim-defektoloq (müəllim-loqoped, loqoped)” vəzifəsindən sonra “Müəllim köməkçisi” vəzifəsi, cədvəlin “Dərəcələr diapazonu” qrafasında isə bu vəzifəyə uyğun olaraq “7-13” rəqəmləri, Kitabçanın “Tarif-ixtisas xüsusiyyətləri” hissəsinin XVII bölməsində “Müəllim-defektoloq (müəllim-loqoped, loqoped)” vəzifəsinin tarif-ixtisas xüsusiyyətlərindən sonra aşağıdakı redaksiyada “Müəllim-köməkçisi” başlığı altında, bu vəzifənin tarif-ixtisas xüsusiyyətləri əlavə edilsin:


“Belə vəziyyətdə SOCAR az qala 3 mlrd. dolları ölkədən çıxarır” - EKSPERT\nAzərbaycanlı futbolçu Estoniya Kubokunu qazana bilmədi\nİrəvan Repsublikasının bayrağı qəbul edildi-FOTO\n- + - 30/06/2020 13:34:01\nSOCAR son maliyyə hesabatını açıqlayıb. 2020-ci il ərzində şirkətə xarici valyutada olan qısamüddətli öhdəliklərini və uzunmüddətli borclarının cari ilə düşən hissəsini ödəmək üçün 3 mlrd. dollara yaxın vəsait lazımdır.\nCebhe. info xəbər verir ki, iqtisadçı-ekspert Rövşən Ağayev tədiyə balansını xarici valyutaya tələbat baxımından analiz edərkən təkcə əmtəə-xidmət idxalının dinamikasına və miqyasına baxmağın kifayət olmadığını deyib:\n“Belə böhranlı vəziyyətlərdə ölkədən ödənməli olan xarici borcların həcmi, repatriasiya olunmalı depozit və investisiyaların məbləği daha önəmlidir. Nəzərə alın ki, SOCAR-ın gəlirlərinin az qala 80%-i daxili bazarda manatla formalaşır, xarici valyutada gəlirləri onsuz da çox kiçikdir. Dünya bazarlarında kəskin qiymət ucuzlaşmasından, dolayı isə xarici valyutada xalis qazanclar az qala 3-4 dəfə azalır. Belə vəziyyətdə SOCAR valyuta bazarından da az qala 3 mlrd. dollar xarici borc ödənişləri üçün alır və ölkədən çıxarır. Yəni məsələ əhalinin əlindəki 300-500 mln. manatı dollara çevirməkdə və onun yaradacağı ajiotajda deyil”.\nOxunma sayı: 7129


Qənirə Paşayeva gənclərə çağırış etdi – Xalq.Az\nMillət vəkili Qənirə Paşayeva Tovuz rayonun kənd məktəblərindən bu il ali məktəblərə daxil olan gənclərlə görüşüb,onları təbrik edib və çağırış edib.\nXALQ.AZ xəbər verir ki, Tovuz rayonunun Habil Vəliyev adına Əlibəyli kənd tam orta məktəbindən, Naiq Yusifov adına Ağdam kənd tam orta məktəbindən, Asif Sadıqov adına Vahidli kənd tam orta məktəbindən, Düz Qırıqlı kənd 1 saylı tam orta məktəbindən, Dilman Süleymanov adına Dönük Qırıqlı kənd tam orta məktəbindən, Yusif Sadıqov adına Bozalqanlı kənd tam orta məktəbindən, Fariz Hüseynov adına Qaraxanlı kənd tam orta məktəbindən, Habil Cəfərov adına Hunanlar kənd tam orta məktəbindən, Mərdan Musayev adına Əlimərdanlı kənd tam orta məktəbindən, Firudin Qasımov adına Xatınlı kənd tam orta məktəbindən, Cavanşir Sadıqov adına Qədirli kənd tam orta məktəbindən, Rəfail İsmayılov adına Düz Cırdaxan kənd tam orta məktəbindən, Elşad Tağıyev adına Cəlilli kənd tam orta məktəbindən, Eyvaz Bayramov adına Əyyublu kənd tam orta məktəbindən, Sahib İskəndərov adına Əyyublu kənd tam orta məktəbindən, Rövşən Alıyev adına Əyyublu kənd tam orta məktəbindən, Əyyublu kənd 1№-li tam orta məktəbindən bu il ali məktəblərə qəbul olunmuş gənclərlə görüşdə millət vəkili Q.Paşayeva tələbə adını qazanmış gəncləri təbrik edərək onlara uğurlar arzulayıb, gənclərin ailələrini və müəllimlərini də təbrik edib.\nTəhsil sahəsində olan uğurların artmasının önəmindən danışan millət vəkili Qənirə Paşayeva bildirib ki, çox sevindirici haldır ki, bu il Tovuz rayonun 4 məktəbinin – Yusif Sadıqov adına Bozalqanlı kənd tam orta məktəbindən, Fariz Hüseynov adına Qaraxanlı kənd tam orta məktəbindən, Çatax və Bayramlı kənd məktəblərinin hər birində bir sinfin bütün şagirdlərinin hamısı bu il ali məktəblərə daxil olub. Məzun olan və ali məktəblərə daxil olan və tələbə adını qazanan bütün şagirdləri, onların valideynlərini, əməyi keçən müəllimləri və məktəblərini təbrik edirik. İnanırıq ki, bu kimi uğurların sayı daha da artacaq. Ali məktəblərə daxil olan şagirdlərin sayının artmasını müsbət hal kimi qiymətləndir ən millət vəkili Qənirə Paşayeva Tovuz rayonu kənd məktəblərinin bundan daha da böyük potensialının olduğunu qeyd edərək təhsil sahəsində uğurların daha da artacağına inandığını deyib . “Ümumiyyətlə məni çox sevindirdi ki, Tovuz rayonu kəndlərindən ali məktəblərə daxil olan qızların sayının nəinki oğlanlardan az deyil, tam əksinə daha çoxdur. Unutmamalıyıq ki, savadlı cəmiyyət savadlı qadınlardan keçir”.\nMillət vəkili Qənirə Paşayeva tələbələrdən öz vəzifələrini bitmiş hesab etməməyi – əslində daha böyük vəzifələrin bundan sonra başladığını vurğuladı.\n“Siz özünüzü ölkəmizin, xalqımızın qarşısında duran problemlərin həllində iştiraka hazırlamalı, bunun üçün ilk növbədə biliklərə yiyələnməli, yaxşı mütəxəssis kimi yetişməli və öz vətənpərvərliyinizlə seçilməlisiniz. Bunu hər bir tələbə etməlidir, buna sizin potensialınız var” – deyə öz fikirlərini bildirdi.\nMillət vəkili torpaqlarımızın 20 faizinin işğalçı Ermənistanın işğalı altında olduğunu,1 milyona yaxın insanımızın qaçqın və məcburi köçkün həyatı yaşadığını qeyd edərək, hər bir vətəndaşımızın, özəlliklə, gələcəyin mütəxəssislərinin, ziyalıların daha məsuliyyətli, daha hazırlıqlı olmasının vacibliyinə diqqət çəkdi və gəncləri virtual məkanda ölkəmizin təbliğində daha fəal olmağa çağırıb.\nO, deyib ki Azərbaycan əleyhinə virtual məkanda təbliğat aparan Ermənistan, erməni diasporu və lobbisinə qarşı, onların yalanlarına qarşı gənclərimiz daha fəal mübarizə aparmalıdırlar. Görüşdə iştirak edən Fitoterapevtlər Cəmiyyətinin sədri Məlahət Qəhrəmanova çıxış edərək gəncləri təbrik edib, onları yaxşı oxumağa, öz üzərlərində daha çox çalışmağa çağırıb.\nTədbirdə iştirak edən millət vəkili Q.Paşayevanın dəvətilə ölkəmizə səfər etmiş Türkiyənin tanınmış yazıçısı və jurnalisti Meryem Aybike Sinan çıxış edərək tələbə adını qazanan gəncləri təbrik edib, Azərbaycanla bərabər, bu gənclərin Türk dünyası istiqamətində gözəl işlər görəcəklərinə inandığını deyib, uğurlar diləyib. Tədbirdə iştirak edən Tovuz rayonu kənd məktəblərinin direktorları çıxış edərək həyatlarında yeni mərhələyə qədəm qoyan tələbə adını qazanan gənclər üçün stimul olan, onlarda ruh yüksəkliyi yaradan belə bir görüşün təşkili üçün təşəkkürlərini bildiriblər, gələn il nəticələrin daha da yaxşılaşması istiqamətində daha da çox çalışacaqlarını bildiriblər. Görüşün sonunda millət vəkili Q.Paşayeva və Fitoterapevtlər Cəmiyyətinin sədri M.Qəhrəmanova tələbə adını qazanan gənclərə dəyərli hədiyyələr və kitablar bağışlayıb və yeni tələbə adını qazanan gənclərin mənsub olduqları ailələrə, təhsil aldıqları məktəblərin kollektivlərinə hörmət və ehtiram ifadə edilib. Sonda tələbələrin bəzilərinin üzləşdiyi problemlərin həlli ilə bağlı fikir mübadiləsi aparılıb. Görüşün sonunda gənclərlə geniş fikir mübadiləsi aparılıb, gəncləri maraqlandıran sualları cavablandırılıb.\nHeydər Əliyev Fondu aztəminatlı ailələrə qurban payları çatdırıb – Foto\nÖncəki xəbər Türkiyədə daha bir təhlükəli terrorçu məhv edildi\nSonraki xəbər Günel sağalmaz xəstəliyə tutuldu – Video


Fuad Abbasov BAKIDADIR - FOTO, VİDEO, YENİLƏNİB - modern.az\n25 İyun 2019, 22:55 | AKTUAL\nFuad Abbasov BAKIDADIR - FOTO, VİDEO, YENİLƏNİB\nJurnalist Fuad Abbasovu qarşılamaq üçün xeyli insan Heydər Əliyev adına Hava Limanına gedib.\nModern.az xəbər verir ki, jurnalistin atası Malik Abbasov aeroportda musavat.com-a açıqlama verdi.\nM.Abbasov bildirib ki, bütün Azərbaycanın gözü aydın olsun: “Fuad hamınızın oğludur. Ona görə də hamınızın gözü aydın olsun. Bu işin həll olunmasında birinci millətin, ikinci dövlətin və üçüncüsü orda yaşayan azərbaycanlıların rolu oldu. Ermənipərəst azərbaycanlılara ar olsun ki, adını azərbaycanlı qoyub ermənilərə işləyirlər”.\nRusiyadan deportasiya olunan azərbaycanlı jurnalist Fuad Abbasov artıq Bakıdadır.\nModern.az xəbər verir ki, jurnalisti Rusiyadan gətirən təyyarə artıq Heydər Əliyev adına Hava Limanına enib.\nRusiyada saxlanılmış azərbaycanlı jurnalist Fuad Abbasov azadlığa buraxılıb.\nModern.az-ın məlumatına görə, bu barədə onun hüquqlarını müdafiə edən vəkil Teyyub Şərifov bildirib.\nOnun sözlərinə görə, F.Abbasov artıq Vnukovo hava limanından Azərbaycana yola düşüb:\n"Bir neçə saat sonra ölkədə olacaq".\nQeyd edək ki, Rusiyanın hüquq-mühafizə orqanları paytaxt Moskvada yaşayan və fəaliyyət göstərən azərbaycanlı jurnalist Fuad Abbasovu saxlayıb. Belə ki, Rusiyanın bir neçə azərbaycanlı icması F.Abbasovun ölkədən deportasiya olunması tələbi ilə Moskva məhkəməsinə müraciət edib. Moskva məhkəməsi mayın 7-də "Xarici vətəndaşın və vətəndaşlığı olmayan şəxsin Rusiya Federasiyası ərazisinə girişinə qadağa qoyulması" adlı 2737/2019 nömrəli işə baxıb. Proses mayın 17-də yekunlaşıb. Mayın 18-də isə Rusiyanın hüquq-mühafizə orqanları məhkəmənin qərarı ilə F.Abbasovu saxlayıb.


Adil Cəmil – 65 və yaxud “Qan-qırmızı laləsinin, közərtisi qış qaytaran” poeziya – Azərbaycanın Mədəniyyət və Ədəbiyyat Portalı\nBy Delphi7 14 Oktyabr 2019 Publisistika\nBu günlərdəşairin ikicildli “Seçilmişəsərlər”indən ibarət kitablarını (“Elm və Təhsil nəşriyyatı” Bakı-2014) oxumaqla məşğulam.Ümumiyyətlə, Adil Cəmil oxuduğum, öyrəndiyim, öyrəndiklərimi öyrətmək istədiyim nümunə yazarlardandır. Bu iki cildli topluda şairin doxsanıncı illərə qədər və doxsanıncı illərdən sonra yazdığı şeirləri toplanmışdır (il bölgüsünü təsadüfdən önə çəkmədium). Kitabın önsözündə AMEA-nın müxbir üzvü, akademik Nizami Cəfərov yazır: “Ümumiyyətlə, 90-cı illərdə məhz dövrün, zamanın hökmü ilə Adil Cəmil şairliyini müəyyən mənada ikinci plana keçirmişdi. Və bu yalnız onun yaradıcılığı üçün yox, bütövlükdə ədəbi proses üçün səciyyəvi idi”. Və yaradıcılığı ikinci plana keçirən Adil Cəmil, doxsanlar sonrası əsərlərində tamamilə başqa bir Adil Cəmil oldu, sevgi dolu, həyata bağlı, çılğın, rəngli, işıqlı şeirlər dəyişərək yurd-yuva həsrətinə büründü. “Balaca evimiz bahara sarı, kiçik pəncərəmiz üzü günəşə” deyən şair, “and içək ki, kimsə pozmaz bu andı, Kəlbəcəri unutmayaq, amandı!” yazdı, “bağçamız beləcə çiçəkləməzdi, ağaclar günəşi saxlayıb burda”, sevinciylə qanadlanan şairin “çıxıb Kəlbəcərdən, Laçından bəri, sənə yol gəlirəm haçandan bəri. Röyalar içində çox ovunmuşam, Şuşam, ay Şuşam!” harayında qanadları sındı, “asılıb Günəşin şəfəqlərindən, özünü səmaya sərib durnalar”, deyə durnalara nəğmə qoşan şair, “bu gecə yuxuma Kəlbəcər girib, bu gecə gördüyüm yuxu üşüyür. Qərib məzarlara qar yağır indi, nənəmin-babamın ruhu üşüyür”, deyə oxucuları da üşütdü, “gözləmə zalının sükütü sarı, yuxu kirpikləri sancaqlayıblar” deyə şeir yolçularını poetik düşüncənin zirəsinə qaldıran şair “getdi əlimizdən, Kəlbəcər getdi…”, misralarıyla qaçqınlara qoşuldu, “köçdün ər evinə ata evindən, amma ürəyimdən köçə bilmədin” yazaraq, sevgilisinin yad ocağa gəlin getməsini dərd edən şair “kafirlərin tapdağında inildəyən torpağım hey” ağrısıyla tapdaq altında qalan torpağın köçkünlərindən söz saldı, “o qızgilin evlərinə boylanmaqdan uzanmışam…” kimi metaforalarla poeziyanı rəngləndirən, sevgi-sevgi boy atan şair “çəmən gördüm, borc istədim, qala gördüm, bürc istədim, bu torpağı qorumağa, bu torpaqdqan güc istədim” harayını çəkdi, illərin o tayındakı sevgilisinə “ömrün o başından boylanan , gözəl, on altı yaşımdan boylanan, gözəl” deyərək, gəncliyini mübaliğəylə öyən şairin, “yurd yeri dərd yeri”nə çevrildi, “özləri budaqda qalan quşların, nəğməsi çay boyu üzüb gedirdi”, deyə, quşların nəğmələrinə qoşularaq bəmbəyaz sulara şeir qoşan şair “gedər gənclik, gəlməz daha, baxt üzünə gülməz daha. Bir qəribə son nəfəsdə,Vətən versən, ölməz daha”, deyərək, son nəfəsə – Vətən dadan son nəfəsə tapındı,özünü misralarından asdı, “Xuda kömək olsun Xudafərinə, nə vaxtsa üstündən keçən tapılar” misralarındakı Araz qurudu, “Qaradağ, Qarabağ – qədim mahalım, al sınıq könlümü, qoyma yuxalım”, – deyə Qarabağa dərdini açan şairin dərdi böyüyüb Qarabağ boyda oldu, “şuşalandı”. Və şuşalanan dərd içində “şırımlandı”, Adil Cəmil yaradıclığının sevinc işığı öləziyərək, ağrılarla yükləndi…\n– deyir, şair.\n“Gözəlim, Göyçəyim Xəzər” (1983) şeirinə nəzər yetirək: Xəzərin vəsfidi ilk baxışda bu şeir, lakin ayrı-ayrı misralara bir daha diqqət edəndə, yenə də sovet məngənəsində əzilən xalqları – xalqların “sözünü” görürük:\n– deyə, körpə balasını əzizləyən şair “Yuxuda ölmək” şeirini yazacaq və bu şeirdə 34 il sonra başına gələnləri (öz ölümü timsalında) oğul ölümündə yaşayacaqdı:


Dövlət qulluğunda işləmək istəyənlərin DİQQƏTİNƏ | Redaktor.az\nDövlət qulluğunda işləmək istəyənlərin DİQQƏTİNƏ\n13:59 23.05.2019 94\nDövlət qulluğunda inzibati icraçı (B növü) vəzifələr üzrə müsabiqənin test imtahanına qeydiyyat elan edilib.\nDövlət İmtahan Mərkəzindən (DİM) Redaktor.az-a verilən məlumata görə qeydiyyat 20 iyun saat 18:00-dək aparılacaq. İmtahan 30 iyun 2019-cu il tarixində inzibati dövlət qulluğu vəzifələrinin B növünə (inzibati icraçı vəzifələr) aid olan BA və BB qruplarına uyğun olan vəzifələr üzrə keçiriləcək.\nQeydiyyat zamanı ali təhsil haqqında məlumatlar "Tələbə-məzun" dövlət elektron məlumat sistemi vasitəsilə yoxlanılır və namizəd haqqında məlumatlar sistemdə olmadıqda onun qeydiyyatı aparılmır. Bu halda Azərbaycan Respublikasının ali təhsil müəssisələrinə qəbul olunmuş namizəd ona aid məlumatların "Tələbə-məzun" dövlət elektron məlumat sisteminə daxil edilməsi üçün bitirdiyi təhsil müəssisəsinə müraciət etməlidir.\nXaricdə təhsil almış namizədlər və sistemdə ali təhsil haqqında məlumatı olmayan digər namizədlər DİM-ə (Bakı şəhəri, Yasamal rayounu, Mikayıl Müşfiq küçəsi 1M və ya DİM-in regional bölmələrinə) müraciət etməlidir. Məlumatları "Tələbə-məzun" dövlət elektron məlumat sisteminə daxil edilmiş namizədlər qeydiyyatdan keçə bilərlər.\nSON DƏQİQƏ: Bakıda GÜCLÜ YANĞIN - VİDEO


Sabirabadda iki məscidi yandıran qardaşlar SAXLANDI - Savash.org\nƏsas səhifə/Aktual/Sabirabadda iki məscidi yandıran qardaşlar SAXLANDI\nSabirabadda iki məscidi yandıran qardaşlar SAXLANDI\nSabirabad rayonunun Qaratoğay kəndində məscidləri yandıran şəxslər tutulub. Daxili İşlər Nazirliyinin Mətbuat Xidmətindən verilən məlumata görə, iyulun 1-də saat 23:00 radələrində naməlum şəxslər tərəfindən Sabirabad rayonunun Qaratoğay kəndində iki məscid əşyalarla birlikdə yandırılıb.\nDərhal faktla bağlı Cinayət Məcəlləsinin 186.2.2-ci (Əmlakı qəsdən məhv etmə və ya zədələmə; yandırmaqla, partlatmaqla və ya başqa ümumi təhlükəli üsulla törədildikdə və ya ağır nəticələrə səbəb olduqda) maddəsi ilə cinayət işi başlanılıb.\nPolis əməkdaşları tərəfindən məscidi yandıran şəxs və şəxslərin müəyyən edilərək saxlanılması istiqamətində əməliyyat-axtarış tədbirləri keçirilib, polis tərəfindən cinayəti törədənlərin elə həmin kəndin sakinləri Fuad və Şahbaz Nəbiyev qardaşları olduğu müəyyən edilib və onlar saxlanılıb.\nMəlumatda qeyd olunur ki, gecə saatlarında qardaşlardan biri təzə məscidi, digəri isə özlərinin nəzarət etdiyi köhnə məscidi yandırıb. Polis əməkdaşlarının keçirdiyi əməliyyat-axtarış tədbirləri nəticəsində məscidləri yandıran şəxslər müəyyən edilərək saxlanılıb və hər ikisi törətdiyi əməli etiraf edib.\nBu şəxslərə yardım ödəniləcək - PREZİDENTDƏN SƏRƏNCAM


22 iyun 2010-cu il tarixdə İtaliyanın Riççone şəhərində keçiriləcək simpozium da bu qəbil tədbirlərdəndir. Simpozium kompyuter texnologiyası və telekommunikasiyaya həsr olunub. Tədbirin təşkilatçısı «İEEE Communications Society» şirkətidir.\nXarici mətbuatda yayılan məlumata görə, simpoziumda Misir, Yunanıstan, Tunis, Fransa, Portuqaliya, İspaniya, Mərakeş və digər ölkələrin informasiya texnologiyaları üzrə elmi-tədqiqat müəssisələrinin rəhbərləri, əməkdaşları, hökumət, KİV nümayəndələri və digər İKT mütəxəssisləri iştirak edəcəklər.\nQeyd edək ki, simpozium 1995-ci ildən etibarən hər il keçirilir.\nTədbirdə sözügedən sahədə yeniliklərin nümayişi, həmçinin «Best Paper Award» və «Simulation Paper Award» mükafatlarının təqdimat mərasimləri də keçiriləcək.\nTarix: 23.01.2013 / 21:29 Müəllif: *_*M_O_N_I_K_A*_* Baxılıb: 236\tBölmə: Kompyuter texnologiyası


Şinzo Abe cüzam xəstələrinin ailə üzvlərindən üzr istəyib » İnter Press\nŞinzo Abe cüzam xəstələrinin ailə üzvlərindən üzr istəyib\nYaponiyanın Baş Naziri Şinzo Abe iyulun 12-də cüzam xəstələrinin ailə üzvlərindən əvvəlki hökumət tərəfindən onlara vurulan mənəvi zərərə və diskriminasiyaya görə üzr istəyib.\nDərc edilib: 12 iyul 2019 [22:36]\nİnterpress.az xəbər verir ki, Baş Nazirin müraciətində deyilir: “Hökumət cüzam xəstəliyinə əvvəllər və hazırda düçar olanların kədərinə dərin hüznlə şərik olduğunu bildirir. Biz həmin şəxslərdən və onların ailə üzvlərindən üzr istəyirik. Mən həmin şəxslərlə şəxsən görüşərək onlara öz üzrxahlığımı çatdırmaq istəyirəm”.\nCüzam xəstəliyinə tutulanların problemləri ilə məşğul olan ictimai təşkilatlar və vəkillər Baş Nazirin bu təşəbbüsünü yüksək qiymətləndiriblər. Yaponiya Nazirlər Kabinetinin Baş katibi Yoşihide Suqa da öz növbəsində bildirib ki, hazırda həmin ailələrlə görüşün tarixi dəqiqləşdirilir.\nYaponiya hökuməti bu həftənin əvvəllərində Kumamoto prefekturası məhkəməsinin ötən ayın sonlarında cüzam xəstələrinin ailə üzvlərinə 370 milyon yen (3,4 milyon dollar) kompensasiya ödənilməsi barədə qərarının ziddinə getməyəcəyini bildirib.\nBurada söhbət 1953-cü ildə qəbul edilən cüzam xəstələrinin təcrid edilərək onların iradəsinin ziddinə xüsusi müəssisələrdə yerləşdirilməsi barədə qanundan gedir. Həmin xəstələr bu müəssisələrdə qohumlarından ayrı saxlanırdılar. Bundan əlavə, təcrid nəticəsində həmin xəstələr təhsil almaq və işləmək hüququndan məhrum ediliblər.\nTibbin inkişafı nəticəsində cüzam xəstəliyinin müalicəsi üsulları təkmilləşdirilib və həmin qanun 1966-cı ildə ləğv edilib. Bundan sonra keçmiş xəstələr hökumətdən onlara kompensasiya ödənilməsini tələb ediblər və ilk belə müsbət qərar 2001-ci ildə qəbul edilib. Buna baxmayaraq, həmin qərar xəstələrin qohumlarına şamil edilməyib.\nBaxış sayı: 14493\n14 oktyabr 2019 [14:53]\nVasim Məmmədəliyevlə vida mərasimi başa çatıb - FOTO-YENİLƏNİB\n14 oktyabr 2019 [11:30]\n14 oktyabr 2019 [11:16]\n12 oktyabr 2019 [11:19]\n10 oktyabr 2019 [14:18]\nSabiq nazirin hegemonluğuna nə zaman “dur” deyiləcək?\n10 oktyabr 2019 [14:36]\n10 oktyabr 2019 [12:23]\nAzərbaycanda qadını ata bağlayaraq sürüyüblər-YENİLƏNİB\n10 oktyabr 2019 [11:37]\nRövşən Rzayev: "Müxalifət düşünməlidir ki, onların fəaliyyəti nəticəsində bu gün 1 milyon insan məcburi köçkün vəziyyətində yaşayır"\n9 oktyabr 2019 [12:30]\nAbşeronda ər arvadını döyərək öldürüb\nXİN: Rusiyalı deputatın Qarabağa səfəri Azərbaycan əleyhinə yönələn növbəti təxribatdır\nHəbib Nurməhəmmədov növbəti rəqibinin adını açıqlayıb


Mikayıl+Mikayılov üçün axtarış neticesi\nAxtarış Neticesi : Mikayıl+Mikayılov\nMikayıl Mikayılov II\nMikayıl Şamil oğlu Mikayılov 21 iyul 1981-ci ildə anadan olub. ADMİU-nun kinorejissorluq fakültəsində (2000-2004, magistratura 2004-2006) təhsil alıb. Musiqili Komediya, Pantomim, Yuğ Teatrlarında rejissor və aktyor kimi çalışıb.\nAzərbaycan atları film 1953\nFilm Ağdam atçılıq zavodunda məşhur Qarabağ atlarının yetişdirilməsindən bəhs edir.\nRejissor : Mikayıl Mikayılov\nSsenari müəllifi : Ədhəm Qulubəyov, Mikayıl Mikayılov\nOperator : Cavanşir Məmmədov\nKinooçerkdə pambıq ustası Qüdrət Səmədovun və dəmiryolçu Firudin Ağayevin Stalinə teleqram vurmaları, Ağdam rayonunda yeni məktəb binasının açılması, Ağdaş rayonundakı Oktyabrın 30 illiyi adına kolxozda yeni mədəniyyət klubu\nHazır ol film 1939\nTəxribatçı sərhədi gizli yolla keçərkən onu tutub saxlamağa çalışan traktorçunu ağır yaralayır. Həyəcan siqnalı ilə ayağa qaldırılan sərhədçilər axtarışdan və təqiblərdən sonra sərhədi pozanları tuturlar. Yaralanmış traktorçunu isə Bakıya göndərirlər. Burada vaxtında görülən cərrahiyyə əməli


Natiq Cəfərlidən Samir Şərifova cavab\n05-12-2018 14:29 / Bu xəbər 1435 dəfə oxundu\n(Samir Şərifovun manatla bağlı səs-küy, çaşqınlıq yaradan sözlərinə cavab)\nSamir Şərifovun dediyində bəlli həqiqətlər də var: İqtisadi nəzəriyyələrə görə doğrudan da qeyri-neft sektorunda, real sektorunda istehsalı və ixracatı güclü olan və turizm sahəsinə üstünlük verən ölkələr həmişə çalışırlar ki, öz milli valyutaları ciddi şəkildə dəyər qazanmasın.\nMilli valyutası zəif olan ixracatçı ölkələr daha çox ixracat etməyə, daha çox turist qəbul etməyə meyilli olurlar. Məsələn, bu ilin avqust-sentyabr aylarında Türkiyədə lirə kəskin dəyərdən düşməsinə baxmayaraq, turizm sahəsində çalışanlar bundan yaxşı qazanc götürdülər, çünki həmin dövrdə ölkəyə gələn turist sayında 2017-ci ilin eyri dövrünə görə 18%-ə yaxın artım oldu.\nAzərbaycan əgər turizmi inkişaf etditmək və qeyri-neft sektorunun ixracatını artırmaq istəyirsə, təbii ki, manatın məzənnəsinin çox möhkəmlənməsinə çalışmamalıdır (sadəcə Samir müəllim hansı möhkəmlənmədən danışır – bunu anlamadım, manat dollar qarşısında 19 aydır ki, eyni vəziyyətdədir), amma problem ondan ibarətdir ki, bizdə istehsal sahələri çox zəifdir.\nQeyri-neft ixracatı kənd təsərrüfatından kənara çıxa bilmir, çox zəif inkişaf edib. Buna görə də bizdə manatın məzənnəsinin dəyişməsi, dolların bahalaşması bütün sahələrə ciddi təsir göstərir, çünki idxaldan çox asılı ölkəyik. Ölkədə hansı sahəni götürsək, idxal mallarının üstünlüyünü görəcəyik. Bu səbəbdən Azərbaycanda məzənnə siyasəti daha ehtiyatla aparılır. Heç bir üzən məzənnə rejimindən artıq söhbət getmir.\n2015-2016-cı illərdə üzən məzənnə rejimi barədə çox danışılırdı, biz israrla deyəndə ki, Azərbaycanda üzən məzənnə yoxdur, inzibati məzənnə var, bunu sübut edəndən sonra Maliyyə Nazirliyi, Mərkəzi Bank daha üzən məzənnə barədə danışmır. Hamıya məlumdur ki, məzənnə sırf inzibatidir, qərarla müəyyənləşdirilir və hökumətin siyasətindən asılıdır.\nSamir Şərifovun dediyində bir həqiqət var ki, neftin qiyməti kəskin düşsə və biz qeyri-neft sektoru ilə turizmi inkişaf etdirmək istəyiriksək, manatın məzənnəsini belə sabit saxlamaq baha başa gələcək və bir müddətdən sonra məzənnədə yüngül dəyişikliklər etməyin zamanı gəlib çatacaq. Hökumətin fikrincə bu həm də Azərbaycan Respublikası Dövlət Neft Fondunda olan vəsaitlərin qənaət edilməsinə xidmət göstərəcək.\nObrazlı desək məsələn, bizdə büdcənin yarısı Neft Fondundan olan transfertlərdir. Əgər dollar-mənat rəsmi məzənnəsi 1,700 manat səviyyəsində qalarsa, Neft Fondundan gələn il büdcəyə transfertlər təxminən 6 milyard 685 milyon dollar təşkil edəcək (dolları manata çevirib büdcəyə ötürəcəklər), manat 10-15% dəyərdən düşsə, hökumət Fondun 700 milyondan 1 mlrd. dollara qadər vəsaitinə qənaət edəcək.\nBunu da nəzərə alsaq, düşünürəm ki, Samir Şərifovun dedikləri gələcəklə bağlı ilkin siqnallardır. Yəni manatın məzənnəsinin uzun müddət sabit saxlanılması iqtisadi baxımdan hökumətə (məhz hökumətə) sərfəli olmayacaq.\nÇox pis ssenarisini düşünsək ki, neftin qiyməti kəskin ucuzlaşaraq 1 barelə görə 40 dollar səviyyəsinə düşəcək, o zaman manatın məzənnəsində daha kəskin dəyişikliklər olacaq. İndiki 60 dollar civarında qalacaqsa, manatın məzənnəsi ilə bağlı yumşaq addımların olması ehtimalı yüksəkdir. Hökumət kəskin addımlar atmaq istəmir, çünki devalvasiyaların ölkə iqtisadiyyatına vurduğu zərərləri də görüb.\nBöyük devalvasiya bank sektorunu demək olar durğunluq vəziyyətinə gətirdi, problemli kreditləri artırdı, iqtisadiyyata ciddi ziyan vurdu. Çox güman ki, kəskin addımlar, bir gecəlik devalvasiyalar olmayacaq. Yumşaq şəkildə manatın məzənnəsinin dəyərdən düşməsi ola bilər. Yeri gəlmişkən, manatın dollar qarşısında ən ucuz məzənnəsi 1,92 manat olub, təqribən o həddə qədər oynaqlıq ola bilər...\nYazı müəllifin feysbuk profilindən götürülüb.\nHərəkat sədrindən çağırış: "Mobil operatorları məhkəməyə verin"\nHər ailəyə 80 min manat neft pulu xərclənib?\nQəbul edilən qərarlar qanunlara ziddirmi?\nEkspert: "Manatın "buxovu" hökumətin əlindədir"\nRəsulzadənin doğum günüdür\n"Hökumət təşviqin nə mahiyyətini, nə də normal tətbiqini bilir" - Natiq Cəfərli\n"Dəmir Yolu"nda maliyyə problemi: Maaşlar niyə gecikir?\n"Beynəlxalq bankın iflası siyasi korrupsiyanın nəticəsidir"\n"Bank qonşulara, qohumlara zəng etmiş, SMS yazmışdı" - Hüquqşünas\n"Banklarda pulların mənimsənilməsinin ağır nəticəsi..." - Ekspert


Kavala Gəziləcək Yerlər Siyahısı | Ən Gözəl 13 Yer - Gezmeli Yerler, Gezilecek Yerler, Turizm xeberleri, Turlar, Tur\nEv Yerlər Gəzməli yerlər Kavala Gəziləcək Yerlər Siyahısı | Ən Gözəl 13 Yer\nGəziləcək yerlər – Kavala\n1. Kavala Arxeoloji muzeyi\nKavala Arxeologiya Muzeyi (Kavala Arxeologiya Muzeyi) 1934-cü ildə yaradılıb. 1963-cü ildə və 1964-cü ildə Aristoteliyanın Selanik Universitetində akademik olan iki memar tərəfindən hazırlanmışdır.Tarix Kavala’nın turistik yerlərini ziyarət edə biləcəyiniz şəhər, tarixi Neolitik dövrə aid tarixi haqqında daha ətraflı məlumat almaq üçündür. Dikili Taş, Neapolis, Amfipoli antikaları bazilikada, Alman və Bolqar birləşmələri şəhərin işğalı zamanı ziyan görmüşdür.\nŞəhərdə Osmanlı dövrünün ən məşhur binalarından biri olan Imaret, 1817-ci ildə Misirli Mehmet Ali Paşa tərəfindən tikilmişdir. Köhnə şəhərin qərb hissəsində yerləşən tarixi binada dini təhsil və xeyriyyə işləri ilə bağlı fəaliyyətlər həyata keçirilmişdir. Bina indi Kavalli Missirian ailəsi tərəfindən otel olaraq fəaliyyətə görə bağlanıb. Bu səbəbdən xaricdən fotoşəkil çəkə biləcəyiniz binanın qarşısında olan Türk evlərini ziyarət edə bilərsiniz və restoranlarda dadlı bir yemək mümkündür.\nKavalalı 1720-ci ildə Makedon memarlığının müvəffəqiyyətli nümunələrindən biri olaraq qəbul edilən Mehmet Əli Paşa Evi, şəhərin köhnə qəsəbəsinin mərkəzində inşa edilib. Son Misir hanedanının qurucusu, tarixi şəxsiyyət doğulduğu və uşaqlıq illərini keçirdiyi binada iki iştirakçı və böyük bir bağ ilə dizayn edilib. Bu gün muzey olaraq istifadə edilən evin önündəki meydanda olan bürünc at heykəli, 1934-cü ildə Yunan heykəltəraş Dimitriadis tərəfindən Mehmet Əli Paşanın şərəfinə qoyulub.\n4. Tütün Muzeyi\nPul ödəmədən ziyarət edə biləcəyiniz tütün muzeyi, 19-cu əsrdən bu yana şəhərdə sənaye halına gələn və bir məhsula çevrilməsi ilə bitki yetişdirilməsi haqqında ətraflı məlumatı ehtiva edir. Şərq Makedoniya və Trakiyanın ictimai tarixini əks etdirən mədəni obyektlərin zəngin kolleksiyası tütün sərgisi məhsulları, üsyanın fotoşəkilləri, assosiasiya və bank əməliyyatları ilə bağlı sənədlər, oktyabr ayında istifadə edilən maşınlar və kollektivlərdən ibarətdir. Muzeyi ziyarət etdiyiniz zaman həmin dövrdə nəşr olunan nəşrlər, xəritələr və təsvirləri də görə bilərsiniz.\n5. Kavala Qalası\nKöhnə Şəhərin olduğu yarımadaya hakim bir təpə üzərində iştirak edən Kavala Qalasının (qavala Castle) tarixi miladdan əvvəl 5. əsrə, yəni şəhərin Roma İmperatorluğu sərhədləri içərisində olduğu dövrə qədər uzanır. İçərisində təşkil edilən mədəni fəaliyyətlərə qatılmaq və sahib olduğu möhtəşəm mənzərəni izləmək üçün Kavala gəziləcək yerlər siyahısından daxil edə biləcəyiniz hərbi quruluşdur.\n6. Su Kəməri\nRoma əsilli quruluş Su Kemeri (Kamares), ilk edildiyində həm su ötürülməsi həm də Akropolis’in müdafiə olunması məqsədləri üçün istifadə edilmişdir. Şəhərin işarələrini biri olan Su Kemeri, günümüzdəki halineyse Qanuni Sultan Süleymanın Osmanlı taxtında olduğu 1550-ci ildə gətirilmişdir. 4 müxtəlif ölçüyə sahib 60 kəmərdən ibarət tarixi quruluş, 1911-ci ilə qədər funksiyasını davam etdirməyə davam etmişdir.\n7. St. Nicholas Kilsəsi\nDeniz tərəfindən Köhnə Şehir’de gəldiyinizdə, qarşınıza çıxacaq ilk quruluş olan Əziz Nikola kilsəsi (Agios Nikolaos Church), 1530’da Qanuni Sultan Süleyman tərəfindən İbrahim Paşa adına məscid olaraq inşa etdirilmişdir. Dini quruluş, 1926-cı ildə Ortodoks kilsəsinə çevrilmiş və minarəsinin boyu qısaldılaraq zəng qülləsi halına gətirilmişdir.\n8. Halil Bey Məscidi\nKöhnə bir xristian bazilikasının təməlləri üzərinə 1530-ci ildə inşa edilən Xəlil bəy məscidi (Halil Beg Mosque), ad-ı digər köhnə Musiqi, dışının sadəliyinə baxmayaraq daxili hissəsində dəbdəbəli dekorasyona sahib. Yan tərəfindəki 8 otaqlı medresesiyle birlikdə olduqca yaxşı bir şəkildə qorunaraq, günümüzə qədər pozulmadan gəlməyi bacarmış olan dini quruluş keçmişdə qızların təhsil aldığı bir ibtidai məktəb və qaçqınlar üçün yerləşmə yeri olaraq istifadə edilmiş. Bazilika qalıqlarını zeminindeki şüşə qablı hissədən araşdıra quruluş, indiki vaxtda Kavala Filarmoni orkestrinə ev sahibliyi edir.\nMisirin baş saray memarı Ernesto Verucci bəyin 1931-1934 illəri arasında dizaynını etdiyi, eyni adlı meydan üzərində iştirak edən Mehmet Əli Paşa Anıtı, Parisdə yaşayan Yunan heykəltəraş Konstantinos Dimitriadis tərəfindən 1934-cü ildə yaradılmış. Kavala’ya əhəmiyyətli faydaları toxunmuş əhəmiyyətli şəxsiyyətin evini izah edərkən də bəhs etdiyim bürüncdən hazırlanmış abidə, Misir hökumətinin malı olaraq qorunur.\n10. Köhnə şəhər (Panagia)\nKavala’nın şərqindəki yarımadanın hamısını örtən Köhnə Şəhər (Panagia), orijinal adını sahilindəki bir kilsədən almış. Bölgəni, Kavala gəziləcək yerlər siyahısından ala biləcəyiniz məkanların az qala hamısını saxladığı üçün çay daşı küçələrində gəzmək və uzun zaman ayıraraq dolaşmanızda fayda var. Olduqca dinc mühitə sahib şəhərin köhnə hissəsində tarixi sahələrin yanında eğlenebileceğiniz və yerli ləzzətlərin dadına baxa biləcəyiniz çox sayda Taverna, restoran və kafe xidmət verir.\n11. Bələdiyyə binası\nBir Macar qalasının kiçildilmiş versiyası olan Bələdiyyə Binası (City Hall), Macar tütün taciri Pierre Herzog üçün iqamətgah olaraq 1890-cı illərin sonunda inşa edilmiş. Tikinti bir müddət bu məqsədlə istifadə edildikdən sonra 1937-ci ildə bələdiyyənin istifadəsinə keçmiş. Özgün arxitekturası səbəbiylə yerli quruluş mədəniyyətindən fərqli olan tarixi bina, Orta Çağ tərzi bir görünüşə sahibdir.\n12. Şəhər divarları\nPanagia’yı əhatə edən tarixi Şəhər Divarları (City Wall), ilk olaraq 6. əsrdə Bizans İmperatoru 1. Jüstinyen dövründə müdafiə məqsədli olaraq inşa edilmiş. Normanlar’ın şəhərə reallaşdırdıqları hücumlarda ağır ziyan edən divarların günümüzə çatan qisimlərini Osmanlılar tərəfindən gücləndirilən bölümleri təşkil edir. Bir qisimi Qanuni dövründə su kəmərinə çevrilən bu divarların yıxılan qisimlərinin da daxil olduğu planlarını arxeologiya muzeyində inceleyebilirsiniz.\n13. Panagia Kilsəsi\nKöhnə Şehir’de adını verən Panagia kilsəsi (Panagia Church), 15. əsrdən qalma bir başqa dini quruluşun yerinə 1965-ci ildə inşa edilmişdir. Məryəm Anaya həsr olunmuş kilsə, köhnə bazilikaya görə daha kiçik ölçülərdə hazırlanmışdır. 15 Avqust kutlamalarının reallaşdırıldığı dini quruluşun girişinə bir kəhanətin simvolu olan və eynisi İstanbuldakı Ortodoks Patrikhanesi’ne olan sarı bir bayraq asılmış. Kilsəni, mədəni dəyəri xaricində mənzərəsi səbəbiylə də Kavala gəziləcək yerlər siyahısından əlavə edə bilərsiniz.\nƏvvəlki məqaləBeyrut Gəziləcək Yerlər Siyahısı | Ən Gözəl 15 Yer\nNövbəti məqalədəGəziləcək yerlər – Seul


“Matrosskaya tişina”da sükut pozulur: “Rövşən Lənkəranski”nin “sağ əli” istintaqı aldadırmı… – Savash.org\nƏsas səhifə/Gündəm/“Matrosskaya tişina”da sükut pozulur: “Rövşən Lənkəranski”nin “sağ əli” istintaqı aldadırmı…\n“Matrosskaya tişina”da sükut pozulur: “Rövşən Lənkəranski”nin “sağ əli” istintaqı aldadırmı…\nBu günlərdə Rusiya hüquq-mühafizə orqanlarındakı mənbə məşhur azərbaycanlı kriminal avtoritet, “Rövşən Lənkəranski” ləqəbi ilə tanınan Rövşən Canıyevin “sağ əli”, “Rufo Gəncinski” ləqəbli “vor zakon” Ulfət Tağıyevin istintaqa sensasion ifadə verdiyi barədə məlumatı KİV-lərə ötürdü.\nHəmin xəbərdə ötən ilin avqustunda Moskvada həbs olunan “Rufo”nun məşhur kriminal “general”, “Ded Xasan” ləqəbli Aslan Usoyanın qətlində əlinin olduğunu etiraf etdiyi vurğulanırdı. Və istinaqda dərhal “Ded Xasan”ın qətlinin “Rövşən Lənkəranski” tərəfindən sifariş verildiyi versiyasına əminlik yaranmışdı.\nLakin “Moskovskiy komsomolets” yazır ki, “Rufo”nun ifadəsi şübhəlidir. Kriminal aləmin nümayəndələrinin qəzetə bildirdiyinə görə, “Rufo” doğrudan da “Rövşən Lənkəranski”yə borcludur. Çünki “Rufo”nun başına “vor” tacını şəxsən “Rövşən Lənkəranski” qoyub, özü də “Ded”in öldürülməsindən iki həftə əvvəl.\nAmma kriminal aləmin nümayəndələri deyirlər ki, “Ded”in qətlinin “Lənkəranski” tərəfindən sifariş verilməsi daha çox polisin uydurmasıdır.\nDoğrudur, istintaqda “Lənkəranski”nin “Ded”dən yaxa qurtarmağın işin xeyrinə olacağı barədə telefon danışığı var. Ancaq “Rufo”nun istintaqda dediyi kimi, “Ded”i vuran killerin hadisə yerindən uzaqlaşması üçün marşrut işləyib hazırlaması versiyasi tutarlı hesab olunmur. Çünki “Ded”i peşəkar killer-snayper vurub və bu cür peşəkarlar aradan çıxmaq üçün hansısa marşruta ehtiyac duymurlar. Xüsusən də “Rufo” kimi orta səviyyəli “vor” tərəfindən hazırlanmış marşruta…\nBildirilir ki, “Rufo” həbs olunandan sonra “Matrosskaya tişina” həbsxanasının xüsusi blokunda saxlanılır. O, həbs olunandan sonra istintaqa ifadə verməyib və məlumata görə, özünü dəliliyə vurub. “Rufo”nu hətta müalicə üçün psixiatrik xəstəxanaya da aparıblar.\nEhtimal olunur ki, “Rufo” özünü “Ded Xasan”ın qətlinin təşkilatçısı kimi qələmə verməklə təcridxanada saxlanılma şəraitini yaxşılaşdırmağa çalışır. Yaxud onun məqsədi istintaqı çaşdırmaqdır. “Ded Xasan” 2013-cü ilin fevralında Moskvada azərbaycanlılara məxsus “Staryı fayton” restoranından çıxarkən güllələnib.(virtualaz.org)\nRauf Arifoğlu Əli Kərimlini məhkəməyə verir


2020-08-07 | Mühasibat uçotu | 1430\nMövzunu şərh edən iqtisadçı ekspert Mahmud Abasquliyev bildirib ki, "Elektron alış aktı" vergi ödəyicisi tərəfindən vergi orqanında uçotda olmayan fiziki şəxsdən malların alışı zamanı elektron formada tərtib edilməklə hazırlanan və təsdiq edilən ilkin uçot sənədidir.\nQaydalara uyğun tərtib edilməyən elektron alış aktı isə mal alışının rəsmiləşdirilməsinə əsas vermir. Elektron alış aktı malı alan vergi ödəyicisi tərəfindən İqtisadiyyat Nazirliyi yanında Dövlət Vergi Xidmətinin İnternet Vergi İdarəsi portalında yaradılmış "elektron alış aktı" altsistemində Azərbaycan dilində hazırlanır. Vergi ödəyicisi İnternet Vergi İdarəsinə daxil olaraq elektron alış aktını hazırlayır və gücləndirilmiş elektron imza vasitəsilə imzalayaraq təsdiq edir.\n– "Növü" rekvizitində – elektron alış aktının növü kimi cari, düzəliş və ya ləğv olması;\n– "Kimdən" sətrində – satıcının soyadı, adı və atasının adı, şəxsiyyət vəsiqəsinin seriyası və nömrəsi, FİN kodu, əlaqə nömrəsi;\n– "Kimə" sətrində – vergi ödəyicisinin tam adı və eyniləşdirmə nömrəsi (VÖEN);\n– "Kağız daşıyıcıda tərtib edilən alış aktının" sətrində – kağız daşıyıcıda tərtib edilən alış aktının seriyası, nömrəsi və tarixi;\n– "Sıra nömrəsi" sütununda – alınmış malların adlarının ardıcıl nömrələri;\n– "Malın adı" sütununda – malın adı;\n– "Ölçü vahidi" sütununda – malın ölçü vahidi;\n– "Miqdarı" sütununda – malın miqdarı;\n– "Malın vahidinin qiyməti (manatla)" sütununda – malın müəyyən olunmuş ölçü vahidinin qiyməti;\n– "Məbləği (manatla)" sütununda – malın ümumi dəyəri;\n– "Yekun" sətrində – "Məbləği (manatla)" sütunundakı məbləğlərin cəmi;\n– "Ünvanda" sətrində – malların təqdim edildiyi yerin ünvanı;\n– "Təhvil verdim" sətrində – təhvilverən şəxsin soyadı, adı və atasının adı, imza və tarix;\n– "Təhvil aldım" sətrində – təhvilalan şəxsin vəzifəsi, soyadı, adı və atasının adı, imza və tarix.\nElektron alış aktının seriyası, nömrəsi və verilmə tarixi proqram tərəfindən avtomatik yaradılır. Sənəddə məbləğ Azərbaycan Respublikasının pul vahidi – manatla göstərilir. Elektron alış aktının hazırlanaraq qeydə alındığı tarix həmin elektron alış aktının verilməsi tarixi sayılır. Aktın bütün xanalarının doldurulması zəruridir. Onun boş qalmış sətirləri olarsa, bunlar proqram təminatı tərəfindən "0" (sıfır) kimi qəbul edilir. Düzəliş elektron alış aktı tərtib edildiyi halda, elektron alış aktının "Növü" rekvizitində "Düzəliş" qeydi seçilməklə, düzəliş edilən elektron alış aktının seriyası, nömrəsi və düzəlişin səbəbi "Sair qeydlər" rekvizitində göstərilir.\nElektron alış aktı tərtib edilən zaman alınmış malların dəqiq adı qeyd edilmədən ümumiləşdirilmiş adlardan istifadə edilməsinə (məsələn, "mallar", "tikinti materialları" və digər bu kimi adlar) yol verilmir.\nƏməliyyatın tam ləğv edilməsi və eyni əməliyyat üzrə elektron alış aktının təkrar tərtib edilməsi hallarında vergi ödəyicisi gücləndirilmiş elektron imza vasitəsilə İnternet Vergi İdarəsində müvafiq elektron alış aktını ləğv edir. Əməliyyatın qismən ləğv edilməsi, o cümlədən malların qismən geri qaytarılması halında elektron alış aktının "Xarakteri" rekvizitində "əməliyyatın qismən ləğvi" bölməsi seçilməklə tərtib edilən düzəliş elektron alış aktına proqram təminatı tərəfindən yeni seriya və nömrə verilir.\n"Vergi ödəyicisi tərəfindən tərtib edilmiş elektron alış aktında göstərilən məlumatlar ilkin uçot sənədləri üzrə məlumatlara (kağız daşıyıcıda tərtib edilmiş və vergi orqanında uçotda olmayan fiziki şəxs tərəfindən imzalanmış alış aktına) uyğun olmadığı halda, elektron alış aktının "Xarakteri" rekvizitində "ilkin uçot sənədləri üzrə səhv" bölməsi seçilməklə tərtib edilən düzəliş elektron alış aktına proqram təminatı tərəfindən yeni seriya və nömrə verilmir. Ləğv edilmiş və ya düzəliş edilmiş elektron alış aktı çap edilərək, vergi orqanında uçotda olmayan fiziki şəxs tərəfindən 5 (beş) gün müddətində imzalanır və vergi ödəyicisində saxlanılır.\nElektron alış aktının uçotu hər bir vergi ödəyicisi üzrə Azərbaycan Respublikasının İqtisadiyyat Nazirliyi yanında Dövlət Vergi Xidmətinin Avtomatlaşdırılmış Vergi İnformasiya Sistemi – AVİS vasitəsilə həyata keçirilir. Elektron alış aktının seriyası və nömrəsi AVİS vasitəsilə verilir. Elektron alış aktının eyni seriyada və eyni nömrədə təkrarlanmasına yol verilmir.


SputnikPro-nun növbəti vebinarı keçirildi\n21:54 17.07.2020 (Yenilənib 09:42 18.07.2020)\nOnlayn-sessiyanın spikeri canlı efirdə necə müsahibəyə hazırlaşmağın, həmsöhbəti danışdırmağın və mikrofondan qorxmamağın yollarını izah edib\nBAKI, 17 iyul — Sputnik. Canlı yayım səhvlər üçün bir müstəvidir. Amma eyni zamanda canlı efir radioda ola biləcək ən canlı şeydir. Səhv etmək gözəldir, bəzən bu, söhbəti bəzəməyə, ünsiyyəti rəsmiyyətdən sərbəst tona dəyişməyə qadirdir. Ancaq yadda saxlamaq lazımdır ki, jurnalistin bəzi səhvləri etməyə, sadəcə, haqqı yoxdur. Bunlardan biri müsahibəni boş söhbətə çevirməkdir.\nSputnikPro maarifləndirmə layihəsi çərçivəsində iyulun 17-də keçirilən növbəti vebinar belə bir girişlə başlayıb.\n"Səhv etmək hüququ olmadan. Canlı efirdə müsahibəni necə götürmək olar" mövzusunda keçirilən onlayn-sessiyanın spikeri qismində "Rossiya seqodnya" BİA-nın biznesin inkişafı direksiyasının kompleks və xüsusi layihələr idarəsinin baş redaktoru, Sputnik radiosunun "KompAs" şousunun aparıcısı Tatyana Qolovanova çıxış edib.\nTatyana Rusiyanın Xalqlar Dostluğu Universitetini "beynəlxalq jurnalist" ixtisası üzrə bitirib. 2013-cü ildən "Rossiya seqodnya" BİA-da işləyir. Sputnik radiosunun rusdilli redaksiyasında iqtisadi şərhçi kimi fəaliyyətə başlayıb, prezident və hökumətin jurnalist pulunun tərkibinə daxil olub. Daha sonra media qrupunun xüsusi və tərəfdaşlıq layihələri ilə məşğul olmağa başlayıb.\n© AFP 2020 / PAVEL KOROLYOV\nSputnik radiosunun xüsusi reportajlarının, "Romanovların son səyahəti" və "Adalar" podkastlarının müəllifidir. Aparıcı və moderator kimi Rusiya və beynəlxalq forumlarda iştirak edib. Rusiya Jurnalistlər İttifaqının Ümumrusiya müsabiqəsinin laureatı, "Rusiyanın iqtisadi dirçəlişi" və "Rusiyada sahibkarlıq: Tarix, problemlər, uğurlar" jurnalist müsabiqələrinin qalibi olub.\nVebinar zamanı Tatyana Qolovanova canlı müsahibələrin müsbət və mənfi tərəfləri, müsahibəyə hazırlıq qaydaları, həmsöhbətə verilən sual tipləri, diskussiya aparma metodları, jurnalistlərin qaçmalı olduğu əsas səhvlər və bir çox digər məsələlər barədə danışıb, bəzi fəndləri (lifehack) bölüşüb.\nSpiker həmçinin söhbətin yalnız predmet üzrə aparılması faktını birbaşa efirin üstünlüklərinə aid edib. O bildirib ki, canlı efir canlı dialoqdur, "bu həyəcandır, bunda emosiyalar var və bunlar dinləyicini cəlb edirlər". Bundan başqa, bu cür müsahibə zamanı jurnalist eksklüziv məlumat ala bilər.\nCanlı efirin mənfi cəhətlərinə isə bu situasiyada texniki nasazlıqlar aid edilə bilər. Tatyana deyib ki, bu vəziyyətdə spiker həmsöhbətinə həqiqəti deyə və ona sadəcə yenidən zəng edə bilər.\n"Spiker həmsöhbətlə təkrar əlaqə qurulana qədər efiri boş qoymamaq üçün əlinin altındakı mövzuya dair maraqlı informasiyaları bölüşə bilər. Bu işdə ona zəkası da kömək etməlidir", - spiker deyib.\n"Mövzunun öyrənilməsi və vurğuların seçilməsi hər hansı bir yaradıcılıq fəaliyyətində əsasdır, əks halda söhbətin maraqlı alınması çətin olacaq. Mövzunu necə tapmaq olar? Sosial şəbəkələrdə: ictimai şəbəkələrdə, teleqram kanallarında, Twitterdə. Əsas odur ki, mövzuları yoxlamağı bilmək lazımdır: ən azı iki mənbə məlumatı təsdiqləsə, onda götürə bilərsiniz. Xəbərləri oxumaq və onları təhlil etmək lazımdır. Məlumatı həmçinin relizlərdən, arxivlərdən, fərmanlardan, hesabatlardan və digər mənbələrdən əldə etmək olar", - deyə Tatyana Qolovanova bildirib.\nSpiker həmçinin canlı efirdə işləmək üçün bir neçə tövsiyəni bölüşüb:\n- Qonağa sualların hazırlanması - yalnız vacib olanı soruşun, amma bəzən müsahibəni gözəlləşdirsə, mövzudan uzaqlaşmaq olar;\n- Vəzifənin və ad-soyadın dəqiqləşdirilməsi – bəlkə də spiker artıq vəzifəsini və s. dəyişib;\n- Birbaşa efirdən əvvəl isinmə hərəkətləri – qonağın efir qorxusunu aradan qaldırmaq üçün ondan bir şey haqqında danışmasını xahiş etməliyik;\n- Həmsöhbətə qulaq asın, sözünü kəsməməyə çalışın (ya bunu gözəl formada edin, ya da tez-tez kəsməyin);\n- Efirin sahibi olun – efir üzərində nəzarəti itirməyin və heç bir halda təşəbbüsü spikerlərə verməyin;\n- Danışmaqlarına imkan verin, lakin mövzudan qaçmağa qoymayın;\nJurnalist SputnikPro haqqında: bu mövzular bizim üçün faydalı olacaq\n- Yaxşısı budur, müsahibə 12-15 dəqiqədən çox çəkməsin. Əgər tanınmış spikerdirsə, onda 25 dəqiqə də olar, lakin əsas işi korlamamaqdır.\nSputnikPro Rusiyanın ən yaxşı mediamenecerlərinin və kütləvi informasiya vasitələrində böyük təcrübəsi olan aparıcı mütəxəssislərinin Rusiyada bu miqyasda yeganə olan unikal silsilə ustad dərsləri layihəsidir.\nSputnikPro layihəsi artıq dünyanın 13 ölkəsində həyata keçirilir. 2018-ci ilin mart ayından indiyədək bu layihədə 2000-dən çox jurnalist və mediamenecer, PR-mütəxəssisləri və mətbuat xidmətlərinin əməkdaşları, blogerlər və bu istiqamətlərdə təhsil alan tələbələr iştirak ediblər.\nSputnikPro layihəsinin nə olduğunu və spikerlərin digər ölkələrdəki master-klasslarda nə barədə danışdığını daha ətraflı öyrənmək üçün aşağıdakı linkdən istifadə edə bilərsiniz: https://www.facebook.com/SputnikProject/.\nƏyani təhsil başlayanda şagirdləri nələr gözləyir?\n17:34 20.01.2021 (Yenilənib 16:26 20.01.2021)\nYanvarın 18-dən sonra karantin qaydalarının yumşaldılması təhsilə də sirayət edəcək. KİV-də məlumat yayılıb ki, Təhsil Nazirliyi məktəbləri açmağa hazırlaşır, ancaq konkret vaxt deməyə hələ tələsmir\nMəlumdur ki, respublika üzrə təhsil müəssisələrində əyani dərslər 2020-ci il noyabrın 2-də koronavirus pandemiyası ilə bağlı vəziyyətin pisləşməsi səbəbi ilə dayandırılmışdı. Hazırda gündəlik yoluxma statistikası payızdakı göstəricilərədək azalıb. Eyni zamanda Azərbaycanda əhalinin müəyyən qrupunun da peyvəndlənməsinə başlanılıb.\nSosial şəbəkələrdə isə məktəblərin fevralın 1-dən, yaxud da 15-dən 5-9-cu sinif şagirdləri üçün açılacağı aktiv müzakirə olunur.\nTəhsil müəssisələrinin yenidən açılması ilə şagirdləri nələrin gözlədiyi, təhsil prosesinin necə qurulacağı və onlayn dərslərlə uşaqların məktəbə gəlməsini necə uyğunlaşdıracaqları barədə sualları yanvarın 25-i saat 12:00-da Sputnik Azərbaycan-ın Multimedia mətbuat mərkəzində təhsil eksperti, Təhsil.biz maarifçi-informasiya portalının baş redaktoru Kamran Əsədov cavablandıracaq.\nSpikerə sualları öncədən ivelizade@gmail.com elektron ünvanına göndərə bilərsiniz. Tədbir Sputnik Azərbaycan-ın Facebook səhifəsində canlı yayımlanacaq.\nSəhər yeməyinin şahı: Pendirin mayalanma resepti\n17:21 25.12.2020 (Yenilənib 11:29 25.12.2020)\nAzərbaycanda səhər yeməyini pendirsiz təsəvvür etmək mümkün deyil. Adətən biz onu mağazalardan alırıq. Sputnik Azərbaycan isə sizə pendiri mayalamağın üsulunu təqdim edir. Daha ətraflı – videomuzda.\nAzərbaycanda ağartı məhsulları çox sevilir, xüsusilə pendir. Demək olar hər ailədə pendir masadan əskik olmur. Azərbaycanlılar ümumiyyətlə evdə hazırlanmış pendirə həmişə daha çox üstünlük veriblər.\nSputnik Azərbaycan-ın bölgə müxbiri Beyləqan rayon sakini Şəlalə Əzimovadan pendirin ev şəraitində hazırlanma qaydasını təqdim etməyi xahiş edib. Pendirin hazırlanması üçün bizə süd, hər bir mağazada satılan pendir mayası və duz lazım olacaq.\nİlk öncə süd sağılır, süzülür və isti-isti maya əlavə olunur. 10 dəqiqə gözlədikdən sonra mayalanmış süd şor torbasına tökülür və yaxşıca süzülür. Üzərinə mütləq ağır əşya qoyulmalıdır ki, pendir daha yaxşı süzülsün. İki saata yaxın gözlədikdən sonra pendir kəsilir və duzlanır. Duzlayandan sonra pendir duzda bərkiyənə kimi sərin yerdə saxlanılır.\nQeyd edək ki, südü qaynatdıqdan sonra da mayalamaq olar. Belə olan halda südün soyuması gözlənilir, ilıq halda mayalanır. Bu cür pendir bişmiş pendir adlanır.


Çingiz Qənizadə ABŞ konqresmenlərinin məktubuna qarşı\n14 Mart 2020 15:30 (UTC+04:00)\n“ABŞ Konqresinin Xarici Əməliyyatlar üzrə komitəsinə 75 konqresmenin imzası ilə göndərilmiş məktubda Ermənistana 100 milyon, işğal edilmiş Dağlıq Qarabağ bölgəsindəki separatçı rejimə 1,5 milyon civarında yardım edilməsi ilə bağlı göndərilmiş təklif beynəlxalq hüquq normalarına və ABŞ-ın Azərbaycanın ərazi bütövlüyünü tanıması faktına ziddir”.\nBu fikirləri Publika.az-a açıqlamasında Demokratiya və İnsan Hüquqları komitəsinin sədri, hüquq müdafiəçisi Çingiz Qənizadə ABŞ konqresmenlərinin imzalı məktubuna münasibət bildirərkən deyib.\nO Amerikanın işğalçı rejimi tanımadığını bildirib:\n“Azərbaycanın ərazi bütövlüyünü tanıyır. Bu münasibətlərdə, yəni işğalın və Dağlıq Qarabağ Ermənistan-Azərbaycan münasibətlərinin tənzimlənməsində beynəlxalq hüquq normalarını həmişə rəhbər tutduğunu qeyd edirsə, o zaman 75 konqresmenin belə məktubu nə deməkdir?!\nHesab edirəm ki, bu məsələni laqeyd buraxmaq olmaz. Bu məsələyə Xarici İşlər Nazirliyi, diplomatlarımız, ölkədəki siyasi partiyalar, QHT-lər, hüquq müdafiəçiləri ardıcıl olaraq öz münasibətlərini bildirməli, bəyanatlarını göndərməli, müraciət və bəyanatlarını ABŞ-ın Azərbaycandakı səfirliyinə göndərməklə 75 konqresmenin bu cür hərəkətini Amerika-Azərbaycan münasibətlərinə təsir edə biləcəyini vurğulamadırlar.\nDigər ciddi məsələ odur ki, Amerika ATƏT-in Minsk qrupunun həmsədrlərindən biridir. O bu məsələdə öz neytrallığını saxlamalıdır. Dövlət olaraq bu məsələdə neytral qalmalı olduğu halda, konqresmenlərin belə məktubuna dərhal ABŞ rəsmiləri və daha yuxarı instansiyalar mənfi rəy bildirməlidirlər. Bunun üçün də biz öz səsimizi bütün beynəlxalq təşkilatlar qarşısında qaldırmalı və məsələnin qarşısını almalıyıq”.\nÇingiz Qənizadənin sözlərinə görə, çox maraqlıdır ki, ABŞ anoloji buna oxşar dünyada olan məsələlərə məsələn, Abxaziya, Dnestryanı, Cənubi Osetiya kimi separatçı rejimlərə bu cür yardımlar ayırmır:\n“İşğalçını işğalçı kimi qiymətləndirir. Təəssüf ki, ölkə rəhbərliyi, Azərbaycanın digər siyasi liderləri, dövlət qurumları, xarici işlər nazirliyi, səfirliklərimiz mütəmadi olaraq bu cür məsələləri fakt kimi ortalığa qoymalarına baxmayaraq yenə ikili siyasətə üstünlük verildi və yenə də Dağlıq Qarabağ ermənilərinə və Ermənistana yardım edilməsi gündəmə gəldi. Bu, təəssüfedici haldır”.


Azərbaycanda evlilik məsələsi…(c)Etibarlı |\nAvqust 4, 2011 · müəllif Etibarli\t· (c) Etibar,Yazılar içində.\t·\nAzərbaycanda yaşamaq kimi maraqlı bir həyat mənim üçün gözlənilməz deyil. Nə qədər istəsən, nədən istəsən yazmaq imkanın var. O qədər problem var ki, birindən yazanda mütləq o biri qalır. Probləmlərdən bol bir ölkədə yaşayırıq. İntihar haqda yazmışdım. İndi də, evlilik haqqında cızmaqara eləmişəm. Azərbaycanda evlilik məsələsi kimi qəliz məsələ İlhamın getməsi, ya da ki, Heydərin ümummilli olub olmamasıdır. Mentualet kimi bir zibilin içində olmağımız məsələyə təkanverici qüvvə – sidir desək, məncə yanılmarıq. Ailələrin, daha doğrusu, valideynlərin övladlarını yox, özlərini, adlarını, soyadlarını düşünmələri sonda həddən artıq ağır bir nəticəyə gətirib çıxarır. Ailələr əsasən qohumların fikri, qonşuların tənəsi və digər faktorlara əsaslanaraq özləri qərarlar verərək ailədəki pərdəni götürür. Sonda ya zor yoluyla qurulmuş ailənin taleyi boşanma ilə nəticələnir, ya da ki, intiharla. Məhz, bu səbəbin nə dərəcə doğru olduğunu intihar və boşanma statistikaları göstərir. Hansı ki, ölkədə həmin statistik göstəricilər gizlədilir.. “İntihar statistikası da, boşanma statistikası da, azaldılıb”,- deyilir. Azaldılsa da, artımı görmək üçün dahi riyaziyyatçı olmaq lazım deyil.\nMentualetin övladları olan valideynlər qatı sevgi nümayişi göstərərək xöşbəxtliyin təməlini atmağa cəhd edirlər. Ancaq ki, özünə Azadlıq, Xoşbəxtlik, Azad Həyat qura bilməyənlərin qurduğu təməl özlərinin həyatı kimi qaranlıq və repressiv olacağı da labüddür. Məsələyə oğlanların tərəfindən baxanda ailə basqısı ilə evlənənlərə deyəsi söz mənim söz balansımda yoxdur. Ancaq qızları anlamaqda elədə çətinlik hiss çəkmirəm.Düzdür, mübarizənin tərəfdarı olsam da, hər zaman mübarizə aparmağın da mümkün olmadığını bilirəm. Bir yandan ailəyə mənəvi borc yalanı, bir yandan axmaq cəmiyyətin yazılmamış axmaq qanunları, bir yandan dinin ehkamları, bir yandanda ki, mentualetli səbəblər bəzən sonda faciəylə nəticələnir. Onda da, gedib faciə səbəbkarı ilə danışsan boyunlarına almayacaqlar. Belə axmaq hərəkətlər edən insanlar sürüsü ilə yaşamağın özü belə qəhrəmanlıqdır. Bu vəziyyətdə mübarizə aparan qızlara isə ancaq dəstək vermək və fəxr etmək lazımdır.\nBir-iki qız ilə ailələrinin “Evlən” təzyiqi ilə bağlı bir az söhbət etdim. Çox maraqlı məsələlərlə rastlaşdım. Sizlə də, bölüşmək qərarına gəldim.\nHissələrlə verəcəyəm söhbəti.\nBirinci müsahibimin dediyinə görə :\n1- Anamın dediklərinə görə, onlar da nəvə istəyirlər, qızlarının xoş gününə şahidlik etmək istəyirlər. Camaat arasına çıxmağa utanırlar, sizin yazşıdlarınızın artıq 3 uşağı var, sizdən eybəcərlər gedir, siz isə üstümüzə qalmısınız. Tez-tez namizəd də tapırlar. Bəyənməyəndə isə, suallar başlayır, nəyini bəyənmədin? Evi, işi, maşını var. Sənə axı nə lazımdır? Ağ atlı oğlan gəlməyəcək. Ailəyə bir təhər dözmək olar, evə qohumlar gələndə isə lap dözülməz olur vəziyyət. Hansı qohumgilə qonaq getsən eyni söhbət. Qohumlar valideynləri görəndə birinci sualı qızını (qızlarını) nə vaxt verirsən? Hamısı ətrafdakılar üçün yaşayır. Onlar üçün ideal qız övladı 17-18 də universitetə daxil olub, 21-22 yaşında evlənən, 9 aydan sonra isə valideynlərini nənə, baba edəndir. Ətrafdakıları yox, öz uşaqlarını, uşaqlarının gələcəyini düşünsə idilər, hər şey tam fərqli olardı.\nİkinci müsahibimin dediyinə görə :\n2- Ümumiyyətlə, bir rəfiqəm var, xasiyyət etibarilə də sakitdi. Onun xalası oğlu neçə vaxt idi guya onu sevirdi, əl çəkmirdi. Qız da razilaşmırdı. Amma oğlan axır ki, elçi-filan göndərdi. Qızın əlbəttə ki, heç fikrini soruşan olmadı. Anasıgil məcbur nişanladılar bunları. Çünki dedilər ki, sonra narazıçıq yaranacaq qohumlar arasında, nə bilim nə. Qız da elə nişan söhbətindən qabaq mənə deyirdi ki, mən özüm sevib ailə qurmaq istəyirəm. Ona qarşı qətiyyən simpatiyasi yox idi. İndi də arada danışırıq, qızdan onun haqqında soruşanda heç o barədə danışmaq da istəmir. Amma bir tərəfdən də qızı qınayıram ki, gərək susmaya idi, səsini çıxarardı. İndi qohumlararası münasibətə görə öz həyatını istəmədiyi biri ilə yaşamağa məcburdur. Danışan kimi də anasıgil ağzının üstündən vururlar. Mən olsam, ölsəm də razılaşmaram.\nÜçüncü müsahibimin dediyinə görə :\n3-Bilirsən, valideynlər həmişə deyirlər ki, hər şeyin yaxşısını edirlər övladlarına görə, onların haqqı var bizim yerimizə qərar verməyə. Bir sözlə elə günahkar da biz oluruq. Amma o ana anlamır ki, öz əli ilə qızının həyatını məhv edir. Bizimkilər bir şey olan kimi deyirlər ki, sizi biz böyütmüşük, haqqımız var nəsə deməyə. Belə də ki, mən minnətçi göndərməmişdim ki, məni bu dünyaya gətir. İndi tez-tez eşidirəm, deyirlər, qız bir yerə daxil oldu oxumağa oxusun, girməyəndə də deyirlər ki, “Əşi, evdə oturub nə edəcək? Ver getsin!” O ver getsin sözünə də nifrət edirəm, elə bil əşyadı qız, elə bil qızın işi ancaq ərə gedib, uşaq doğmaqdı. Əşi, oxumur, başqa bir məşğuliyyət tapsun.\nYəni ki, bu məsələ həddən artıq ciddi məsələdir.\nBəziləri də deyir, “evlən, bir övlad toyu görüm. Öləcəyəm, övlad görməyəcəyəm. Toy görməyi fikirləşir, amma övladının sonrakı həyatını düşünmür. Bir gün toy görsün deyə övlad bədbəxt olsa da olar…\nPS. Valideynlər özləri bilmədən pərdəni aradan götürürlər…Anlayanda isə artıq gec olur.\nMüəllif : Etibar Salmanlı (Etibarlı)\nRedaktə : Aynur Zərrintac\nEtiketlər: aile,ailə,azadliq,Azadlıq qazeti,Azərbaycan,diskriminasiya,evde qalmaq,evlilik,gender,gender beraberliyi,gender bərabərliyi,problem,qardaş,qiz,qohum,sevgi\n← Facebookda köhnə çata qayıtmağın yolları…(c)Etibarlı\nCeyhun Nağı və digər dostlar üçün… →\n“Azərbaycanda evlilik məsələsi…(c)Etibarlı” üçün 2 cavab\nAlamxan Avqust 4, 2011 tarixində, saat 1:50 Axşam · · Cavabla →\nhə, oxudum.. bəzi məqamlarla razıyam, cəmiyyətin fikri məsələn… o sıxır….ama cəmiyyətin fikri həmişə olmasa da çox yaxşı bir şlaqbaumdur…hər axmaqsızlıqlara imkan vermir… qaldı ki, 2-ci musahibinin dediklərinə, yox nənəmin bir nəvəsi var idi, onun bir iti var idi, iti küçükledi nə bilim nə….2-3 nəfərin dediyi-uydurduğu ilə belə aktual məsələlər barədə yazmaq doğru deyil. mən də sevginin, öz xoşuna ailə qurmağın tərəfdarıyam, ama belələrinin içində də boşananlar, sonradan peşman olanlar az deyil, valideyn sözü ilə evlənib sonradan xoşbəxt ailə sahibi olanlara da rast gəlmək olar….\nRus demişkən “раз на раз не приходится”\nAyTürk Nur Dekabr 9, 2011 tarixində, saat 10:03 Axşam · · Cavabla →\numumiyyetle,gerek her iki terefden de yanasaq…men fikirlerle demek olar ki,raziyam…cunki,17 yasli bir genc qiz olaraq taaa 13 yasli yeniyetme oldugumdan beri elci gormekden bezmisem…evlilik muqeddesdir…aile,ovlad,yoldasliq…butun bunlar ALLAH in yuksek qiymetlendirdiyi amillerdir…lakin ne edim ki,evlenmek ucun en tezi 19-20 yasdan en geci 23-25 yasi munasib gorurem…butun bunlari valideynlerim(daha dogrusu etrafindakilar ve xusuile de nenelerim)anlamirlar,hetta cehd de etmirler…evvelceden evde movqeyimi qorumusam ve oxuyacam,feal olacam demisem ve ele de edirem…dediler ki,teknikuma gir,10-11 oxuma…sonra da ALLAH kerimdi…yeni ki,gor ne edirsen de,nisandan,toydan…gelen elciler de ailemi qanadlandirirdi…en pisi de bu idi ki,gelenler yalniz qohum-qonsu deyildi…ictimai islerde cooox istirak ettiyim ucun yad insanlar beyenirdiler…sohbetti tuttum,gordum yox eee bele getse men bu evde 17 yasa kimi gucle gedecem…bele olmaz…dedim oxuyacam,ozu de ali mektebde…valideynlerim hetta onlarin da valideynleri ali tehsilli olduqlari ucun fikrimi desteklediler,yalniz dusunurduler ki,yeqin ki,o vaxta kimi nisanlanaram daaa….sonra erim icaze vererse oxuyaram…mektebde ictimai fealligimla valideynlerimin basini uca eledim ve gorduler ki,geleceyim var…icaze verdiler ve men ali mekteb telebesi oldum…indi ise daha da fealam…mehz bu sebebden heleki agizlarina su alib oturublar…men movqeyimi qoruya bildim…sonradan meselem olmasin deye (er icaze verer-vermez sohbeti) hicablandim…anam da hicablidi…gorduler ki,yox eee ne ise var…men ozumu ovlad kimi tesdiqledim ve dil-agizlarini bagladim…hetta atam kimi ezmli kisiden 18 yasim olar-olmaz suruculuk vesiqesi almaq ucun de izin ala bildim…indi her ikisi de menimle fexr edirler…tezlikle ere vermek fikirleri de yoxdur…meni destekleyirler…hetta ve hetta tehsilimi xaricde davam ettirmeyim haqqinda da dusunurer…men ise hemiseki kimi etrafimdakilar(xususile yasidlarim) terefinden “aaa gozel-goycek agilli qizsan,dindar,savadli,exlaqli…bu qeder de isteyenin de var eee,ne eceb hec olmasa bir sevgilin filan da yoxdu ??? ” deye verilen suallara istehza ile gulub,ustunden kecmeye davam edirem…SOZUMUN CANI ! qizdan cooox sey asilidi…hem de cooox…eger menim valideynlerim(xususile de atam) kimi insan bu derecede deyise bildilerse,demeli bu ve ya diger meselelerde mumkunsuz olan ne ise yoxdur…


19 dekabr 1921 - Azərbaycan təsviri sənətinin görkəmli nümayəndəsi, SSRİ Xalq rəssamı Mikayıl Abdullayev anadan olub...\n19 dekabr 1921 - Azərbaycan təsviri sənətinin görkəmli nümayəndəsi, SSRİ Xalq rəssamı, SSRİ Rəssamlıq Akademiyasının akademiki Mikayıl Hüseyn oğlu Abdullayev (1921 - 21.8.2002) anadan olub. Müxtəlif janrlarda yaratdığı əsərlər dünyanın muzey və qalereyalarında nümayiş olunur. Dövlət mükafatına, “Hindistan” silsiləsindən rəsmlərinə görə Beynəlxalq Nehru mükafatına layiq görülüb. Əsərləri: “Mingəçevir işıqları”, “Çəltikçi qızlar”, “İmadəddin Nəsimi”, “Səməd Vurğun” və s. Bakı metrosunun “Nizami” stansiyasının bədii tərtibatını verib.\n19 dekabr 1943 - Bəstəkar, Əməkdar incəsənət xadimi, professor Fərəc Qara oğlu Qarayev anadan olub. Simfonik orkestr üçün əsərlərin müəllifidir. 1999-cu ildə "Humay" mükafatına layiq görülüb.\n19 dekabr 1947- Əməkdar incəsənət xadimi, rejissor, dramaturq Rəhman Balarza oğlu Əlizadə (1947 - 16.3.2013) Bakıda doğulub. Gənclər Teatrının, A.Şaiq adına Azərbaycan Dövlət Kukla Teatrının baş rejissoru olub.\n19 dekabr 1950 - Xalq artisti Gülşən Ağadadaş qızı Qurbanova (1950-17.11.2006) anadan olub. Gənc Tamaşaçılar Teatrında çıxış edib. Kinoda, televiziya tamaşalarında (“Bala başabəla”, “Ordan burdan”) yaddaqalan obrazlar yaradıb.\n19 dekabr 1969 - Məşhur pianoçu, caz ifaçı, bəstəkar Əzizə Vaqif qızı Mustafazadə anadan olub. 1995-ci ildən Almaniyada yaşayır, Avropa ölkələrində konsertlərlə çıxış edir.\n19 dekabr 1915 - Dünya şöhrətli fransız müğənnisi və aktrisası Edit Piaf (Edith Piaf - Edith Giovanna Gassion; 1915 - 10.10.1963) anadan olub.\n19 dekabr 1933 - Məşhur rus aktrisası və teatr rejissoru (“Sovremennik” teatrı) Qalina Borisovna Volçek anadan olub.\n19 dekabr 1944 - Rusiyanın Xalq artisti, tanınmış aktrisa Anastasiya Vertinskaya anadan olub. Filmlıri: “Al yelkənlər” (Assol), “Ovod” (Cemma), “Amfibiya-adam” və s.\n19 dekabr 1996 - Məşhur italyan aktyoru Marçello Mastroyanni (Marcello Vincenzo Domenico Mastroianni, 28.9.1924 - 1996) vəfat edib. Filmləri: “Şirin həyat”, “İtalyansayağı boşanma”, “Səkkiz yarım” və s.